Releehabe Vale Busiama Ne Veale | Ngakula Baebolo Ɛzukoalɛdeɛ\nMɔɔ Yizilayɛ busiama ne hɔle Gyɛleko la, bɛdɛnlanle raalɛ bie mɔɔ bɛfɛlɛ ye Releehabe la sua nu. Gyɛleko belemgbunli ne dele nwolɛ edwɛkɛ na ɔzoanle sogyama wɔ Releehabe sua nu ɛkɛ. Ɔvale busiama ne ɔveale ye sua ne ati zo anwuma na ɔmaanle sogyama ne vale ɛleka fofolɛ hɔle. Ɔhanle ɔhilele busiama ne kɛ: ‘Mebaboa bɛ ɔluakɛ meze kɛ Gyihova nee bɛ lua yɛɛ bɛbava azɛlɛ ne. Mesɛlɛ bɛ, bɛbɔ me ɛwɔkɛ kɛ bɛbalie me sua nu amra.’\nBusiama ne hanle hilele Releehabe kɛ: ‘Yɛbɔ wɔ ɛwɔkɛ kɛ awie biala mɔɔ wɔ wɔ sua nu ɛke la ɛnrɛwu, fa nyɛma kɔkɔlɛ ɛhye kenda wɔ nvɛnzɛlɛ ne na yɛnrɛhu bɛ.’\nReleehabe vale nyɛma zɔle ye nvɛnzɛlɛ ne ɔmaanle busiama ne luale nwolɛ dwule aze. Bɛhɔveale awoka ne mɔ azo lɔ too kenle nsa na bɛahɔ Dwɔhyua anwo ɛkɛ. Akee Yizilayɛma pɛle Azule Dwɔdan ne kɛ bɛkava azɛlɛ ne. Gyɛleko sua ne a bɛlimoale bɛvale a. Gyihova hanle hilele menli ne kɛ bɛdia kilikili bɛbɔ suakpole ne mgbɔlɔka bɛyia kenle ko biala. Bɛbayɛ ɛhye too kenle nsia. Kenle ne mɔɔ tɔ zolɛ nsuu la, bɛdiale kilikili bɛbɔle sua ne mgbɔlɔka fane nsuu. Akee ɛsɔfo ne mɔ bɔle bɛ aweɛne ndendenle ne, na sogyama ne deanle nuhua kpole kpalɛ. Sua ne bane ne dele guale! Noko Releehabe sua ɛdeɛ ne mɔɔ zua bane ne la ande angua. Releehabe nee ye sua nu amra anwu ɔluakɛ ɔliele Gyihova ɔlile.\n“Tɛ zɔhane ala a bɛluale . . . Releehabe gyima zo bɛbuale ye benle wɔ mekɛ mɔɔ ɔliele busiama ne kɛnlɛma na ɔmaanle bɛluale adenle fofolɛ nu bɛhɔle la ɔ?”—Gyemise 2:25\nKpuya: Duzu ati a Releehabe boale busiama ne ɛ? Kɛzi Yizilayɛma tetale Gyɛleko ɛ? Duzu a dole Releehabe nee ye sua nu amra a?\nDwɔhyua 2:1-24; 6:1-27; Hibuluma 11:30, 31; Gyemise 2:24-26\nReleehabe Baebolo Kaade\nKɛmɔ ɔdiele adehilelɛ la ati ɔliele ye abusua ne ngoane.\nReleehabe Diele Adehilelɛ\nAbusua bie nyianle ngoane wɔ mekɛ mɔɔ Gyɛleko bane ne bule guale la.\nYizilayɛma Kɔ Keena\nDua kaade mɔɔ bɛle ko nwɔhoa ɛhye mɔɔ gyi Dwɔhyua tile 2 kɔdwu 7 azo la sɔ wɔ adwenle nea.\nReleehabe—Raalɛ Mɔɔ Lɛ Diedi\nLine ngyikyi ne mɔɔ bɛva bɛdolɔ Releehabe la bamaa wɔahola wɔakope.\nSukoa kɛzi bɛliele Releehabe nee ye abusua ne wɔ mekɛ mɔɔ bɛzɛkyele Gyɛleko la.\nFa nwa awie Fa nwa awie Releehabe Vale Busiama Ne Veale\nlfb ɛzukoalɛdeɛ 30 m. 76-77


Yidɛn Tola Ne | Baebolo Nu Edwɛkɛ\nNEA azɛlɛ ne mɔɔ wɔ ɛke la! Nea kɛ debie biala si de kɛnlɛma la! Nea ndile nee mbaka ne mɔ, ndotolo nee nane ne mɔ kɔsɔɔti. Asoo ɛnwu ɛzonle ne nee awenade ne mɔ?\nKɛ tola kɛnlɛma ɛhye zi rale ɛ? Aa, maa yɛnlea kɛ Nyamenle zi zieziele azɛlɛ ne manle yɛ la.\nMɔɔ lumua la, Nyamenle manle ndile fifile hedale azɛlɛ ne anye. Na Nyamenle bɔle mbaka ngyikyi nee mgbole yɛɛ ndile ngakyile kɔsɔɔti. Ninyɛne ɛhye mɔ mɔɔ fifi la boa maa azɛlɛ ne yɛ kɛnlɛma. Noko bɛyɛ dɔɔnwo bɛtɛla zɔhane. Bɛ nuhua dɔɔnwo maa yɛ aleɛ mɔɔ yɛ fɛ kpalɛ kpalɛ a.\nAkee Nyamenle bɔle fɛlɛ guale nzule nu yɛɛ nloma kɛ bɛdu bɛluolua anwomanyunlu. Ɔbɔle ahwea nee ahusu yɛɛ mgbɔnwɔ; nane mgbole nee nane ngyikyi. Duzu nane a wɔ wɔ sua nu a? Asoo ɔnle kɛ yɛmaa yɛ nye die kɛ Nyamenle ɛbɔ ninyɛne ɛhye mɔ amuala ɛmaa yɛ la ɔ?\nAwieleɛ kolaa ne, Nyamenle zieziele azɛlɛ ne azo ɛleka ko kɛnlɛma kpalɛ. Ɔvɛlɛle ɛkɛ ne Yidɛn tola. Ɛnee ɔle kɛnlɛma bɔkɔɔ. Ɛnee debie biala mɔɔ wɔ ɛkɛ ne la le kɛnlɛma. Na ɛnee Nyamenle kpondɛ kɛ azɛlɛ ne amuala yɛ kɛ tola kɛnlɛma ɛhye mɔɔ yeyɛ la pɛpɛɛpɛ.\nNa nea tola ɛhye nvoninli ne bieko. Ɛze debie mɔɔ Nyamenle nwunle kɛ bie ɛnle ɛkɛ ne la ɔ? Maa yɛnlea ɛ.\nMɔlebɛbo 1:11-25; 2:8, 9.\nFa nwa awie Fa nwa awie Tola Kɛnlɛma Bie


Edwɛne 4—‘Gyihova Le Me Neavolɛ’ | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik English Esan Estonian Eton Ewe Ewondo Fang Faroese Fijian Finnish Fon French French Mumule Aneɛ Fulfulde (Cameroon) Ga Garifuna Georgian German German Mumule Aneɛ Ghomálá’ Giliki Gitonga Gokana Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mari Marshallese Mauritian Creole Maya Mazatec (Huautla) Mbunda Medumba Mexico Mumule Aneɛ Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Romany (Eastern Slovakia) Romany (Germany) Romany (Lovari, Hungary) Ronga Runyankore Russia Mumule Aneɛ Russian Rutoro Saint Lucian Creole Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Sweden Mumule Aneɛ Swedish Tagalog Tahitian Tarascan Tatar Telugu Tetun Dili Tewe Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yemba Yoruba Zapotec (Isthmus) Zulu\n1. Gyi-ho-va le me nea-vo-lɛ;\nMe-ba-di-e ye da-huu.\nƆ-ze mɔɔ me a-ho-nle ku-lo;\nMɔɔ me-hyia la a-mua-la.\nƆ-maa me-nyia a-leɛ kpa-lɛ\nNa ɔ-bɔ me nwo ba-ne.\nƆ-fa ɛ-lɔ-lɛ kpu-ndii ɔ-nea me\nNa me-nyia a-nzo-dwo-lɛ.\nYe ɛ-lɔ-lɛ kpu-ndii si-nza me\nMaa me-nyia a-nzo-dwo-lɛ.\n2. Wɔ nde-nle a-mua-la te-nrɛ.\nƆ-maa me nzo nu dwo me.\nBoa maa me-nli nɔ-ha-lɛ da-huu,\nƆ-lu-a wɔ du-ma ti.\nMe-lua bɔ-nza nu bɔ-bɔ a,\nWɔ kpɔ-ma ne si-nza me.\nMe-nzu-lo mu-nzu-le mɔɔ ba-do me,\nƆ-lua-kɛ ɛ-le me Gɔnwo.\nMe-nzu-lo mɔɔ ba-do me bia-la,\n3. Me Nya-me-nle, me nea-vo-lɛ,\nMe-ba-di-e wɔ da-huu.\nƐ-maa me ɛ-nwo-me-nle-lie-lɛ;\nƐ-maa me mɔɔ me-hyia la.\nƐ-wɔ ɛ-kɛ me-kɛ bia-la,\nƐ-le me a-nye-la-zo.\nFa wɔ ɛ-lɔ-lɛ kpu-ndii ne boa me,\nMe ngoa-ne me-kɛ mua-la.\nFa wɔ ɛ-lɔ-lɛ kpu-ndii boa me,\n(Eza nea Edw. 28:9; 80:1.)\nFa nwa awie Fa nwa awie ‘Gyihova Le Me Neavolɛ’\n‘Gyihova Le Me Neavolɛ’ (Edwɛne 4)\nsjj edwɛne 4


Bɛhye Gyisɛse Wɔ Gɛtesɛmani Tola Ne Anu | Ngakula Baebolo Ɛzukoalɛdeɛ\nGyisɛse nee ye ɛzoanvolɛma ne luale Kedelɔn Bɔnza ne anu hɔle Ɔlivi Boka ne azo. Ɛnee aleɛ ɛdwo kpalɛ yɛɛ siane ne ɛyɛ mumua. Mɔɔ bɛdwule Gɛtesɛmani tola ne anu la, Gyisɛse zele bɛ kɛ: ‘Bɛdɛnla ɛke na bɛhɔ zo bɛzinza.’ Akee Gyisɛse hɔle tola ne akunlu lɔ ekyii na ɔhotole. Ɔvale nyane kpole ɔzɛlɛle Gyihova kɛ: “Maa wɔ ɛhulolɛdeɛ ɛyɛ ɛkɛ.” Akee Gyihova zoanle anwumabɔvolɛ maanle ɔramaanle Gyisɛse anwosesebɛ. Mɔɔ Gyisɛse ziale hɔle ɛzoanvolɛma ne anwo ɛkɛ la, ɔnwunle kɛ bɛ nuhua nsa ɛlafe. Ɔhanle kɛ: ‘Bɛdwazo! Mekɛ zɛhae anu bɛlɛda! Mekɛ ne ɛbikye kɛ bɛye me bɛwula ɛtanevolɛma asa nu.’\nYeangyɛ, Dwudase nee menli bie mɔɔ dedɛ dadeɛ nee ahoholombaka la rale. Ɛnee ɔze kɛ tola ne anu a bɛbanwu Gyisɛse a ɔluakɛ ɛnee bɛta bɛba ɛkɛ. Dwudase hanle hilele sogyama ne kɛ ɔbayɛ debie yeamaa bɛanwu Gyisɛse. Ɔhɔle Gyisɛse anwo ɛkɛ na ɔhanle kɛ: ‘Anzodwolɛ ɛha wɔ, Kilehilevolɛ’ na ɔvole ɔ nloa anwo. Gyisɛse bizale ye kɛ: ‘Ɛfo me nloa anwo wɔaye me wɔamaa ɔ?’\nGyisɛse rale ɔ nyunlu na ɔbizale menli ne kɛ: “Nwane a bɛkpondɛ ye a?” Bɛhanle kɛ: “Gyisɛse mɔɔ vi Nazalɛte la.” Akee ɔbuale bɛ kɛ: “Medame ɛne,” menli ne hɔle bɛ nzi na bɛdule bɛguale aze. Gyisɛse bizale menli ne bieko kɛ: “Nwane a bɛkpondɛ ye a?” Bɛhanle ye bieko kɛ: “Gyisɛse mɔɔ vi Nazalɛte la.” Gyisɛse hanle kɛ: ‘Meha mehile bɛ kɛ medame ɛne. Ɔti bɛmaa ɛhye mɔ ɛhɔ.’\nMɔɔ Pita nwunle mɔɔ ɛlɛkɔ zo la, ɔhwenle dadeɛ na ɔpɛle ɛsɔfo kpanyinli ne akɛlɛ Malekɛse anzo. Noko Gyisɛse vale ɔ sa hanle nrenyia ne anzo na ɔyɛle ye ayile. Akee ɔzele Pita kɛ: ‘Fa wɔ dadeɛ ne wula ye boa ne anu. Saa ɛfa dadeɛ ɛko a, ɛbawu dadeɛ nloa.’ Sogyama ne hyele Gyisɛse, bɛkyekyele ɔ sa na ye ɛzoanvolɛma ne nriandile. Menli ne vale Gyisɛse hɔle ɛsɔfo kpanyinli Anase ɛkɛ. Anase bizebizale ye edwɛkɛ na ɔmaanle bɛvale ye bɛhɔle Ɛsɔfo Kpanyinli Kayafase ɛkɛ. Noko duzu a dole ɛzoanvolɛma ne a?\n“Bɛbanwu amaneɛ dɔɔnwo wɔ ewiade ye anu, noko bɛnyia akɛnrasesebɛ! Meli ewiade ne anwo zo konim.”—Dwɔn 16:33\nKpuya: Edwɛkɛ boni a zile Gɛtesɛmani tola ne anu a? Duzu a ɛsukoa ɛfi mɔɔ Gyisɛse yɛle ye zɔhane nɔe ne la anu a?\nMateyu 26:36-57; Maake 14:32-50; Luku 22:39-54; Dwɔn 18:1-14, 19-24\nFa nwa awie Fa nwa awie Bɛhye Gyisɛse


Bɛyɛ Atɔfolɛlielɛ Ne Bɛwie A—Maa Wɔ Agyalɛ Nu Ɛmia\nKɛzi Bɛtɛnla Nyamenle Ɛlɔlɛ Nu La\nKENGA YE WƆ Abbey Acholi Afrikaans Aja Alur America Mumule Aneɛ Amharic Armenian Ateso Australia Mumule Aneɛ Aymara Azerbaijani Azerbaijani (Cyrillic) Bashkir Basque Bassa (Cameroon) Batak (Karo) Belize Kriol Biak Bicol Bolivia Mumule Aneɛ Boulou Bété Cebuano Changana (Mozambique) Chichewa Chin (Hakha) Chin (Tiddim) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Zimbabwe) Chitumbuka Chiyao Chokwe Chuabo Cibemba Cinamwanga Cinyanja Colombia Mumule Aneɛ Cuba Mumule Aneɛ Czech Danish Douala Drehu Dusun Dutch English Ewe Fijian Filipi Mumule Aneɛ Finnish Fon French French Mumule Aneɛ Futuna (East) Ga Galician German German Mumule Aneɛ Giliki Guarani Gun Haitian Creole Hausa Herero Hiligaynon Hindi Hungarian Iban Ibanag Iloko India Mumule Aneɛ Indonesia Mumule Aneɛ Indonesian Irish Isoko Italian Japanese Javanese Jula Kabiye Kabuverdianu Kamba Karen (S'gaw) Kazakh Kazakh (Arabic) Khana Kikaonde Kikongo ya Leta Kikuyu Kiluba Kinande Kinyarwanda Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Lari Lhukonzo Lingala Lomwe Luganda Lunda Luo Luvale Macedonian Macua Malawi Mumule Aneɛ Malay Malayalam Maltese Mambwe-Lungu Mashi Mauritian Creole Maya Mbunda Mingrelian Mixtec (Guerrero) Mongolian Moore Myanmar Ndau Ndebele Ndebele (Zimbabwe) Ndonga Nepali Ngangela Nias Norwegian Nsenga (Zambia) Nyaneka Nyungwe Nzema Odia Okpe Oromo Otetela Pangasinan Polish Portuguese (Brazil) Portuguese (European) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Northern Greece) Romany (Southern Greece) Ronga Runyankore Russian Samoan Sango Sena Sepedi Sesotho (South Africa) Seychelles Creole Shona Sidama Silozi Sinhala Slovak Spain Mumule Aneɛ Spanish Sranantongo Sunda Swahili Swahili (Congo) Swedish Tagalog Tamil Telugu Tetun Dili Thai Tigrinya Tok Pisin Tongan Tshiluba Tshwa Tuvaluan Tzotzil Ukrainian Urdu Urhobo Uruund Uzbek Uzbek (Roman) Valencian Vietnamese Waray-Waray Wayuunaiki Wolaita Yacouba Yapese Zande Zapotec (Lachiguiri) Zimbabwe Mumule Aneɛ zambia Mumule Aneɛ\nBɛyɛ Atɔfolɛlielɛ Ne Bɛwie A\n“Ɛlɔlɛ ɛmkpo aze ɛlɛ.”—1 KƆLENTEMA 13:8.\n1, 2. Asoo agyalɛ nu ngyegyelɛ kile kɛ agyalɛ ne anyɛ kpalɛ ɔ? Kilehile nu.\nAGYALƐ le ahyɛlɛdeɛ mɔɔ vi Gyihova ɛkɛ. Ɔkola ɔmaa awie nyia anyelielɛ kpalɛ wɔ ye ɛbɛlabɔlɛ nu. Noko agyalɛ biala lɛ ye ngyegyelɛ. Bie a ɔzɔho bɔbɔ kɛ ngyegyelɛ ne ɛnrɛra awieleɛ, na kunli nee yelɛ bahola ade nganeɛ kɛ bɛmbikye bɛ nwo kɛ mɔɔ ɛnee mekɛ bie bɛde la.\n2 Saa ngyegyelɛ ba yɛ agyalɛ nu wɔ mekɛ bie mɔ anu a, ɔnle kɛ ɔsi yɛ nwo. Noko ngyegyelɛ ɛngile kɛ yɛ agyalɛ ne anyɛ kpalɛ. Agyalɛma mɔɔ bɛyiale ngyegyelɛ mgbole bɔbɔ la kpondɛle ndenle ngakyile luale zo zieziele bɛ avinli na bɛmaanle agyalɛ ne anu mianle kpalɛ. Adenle boni azo?\nBƐBIKYE NYAMENLE NEE BƐ NWO\n3, 4. Duzu a ɔdwu mekɛ ne bie a ɔkola ɔsi agyalɛ nu a?\n3 Agyalɛ ka menli ngakyile nwiɔ mɔɔ asolo mɔɔ biala kulo nee mɔɔ ɔngulo, biala nzuzulɛ nee ndenle mɔɔ biala dua zo yɛ debie la bɔ nu. Eza bie a asolo kunli ne nee yelɛ ne amaamuo nee ɛleka mɔɔ bɛvi la. Ɔhyia mekɛ dɔɔnwo nee mɔdenlebɔlɛ amaa agyalɛma anwu bɛ nwo na bɛade biala edwɛkɛ bo kpalɛ.\n4 Mekɛ ɛlɛkɔ la, bɛ nuhua ko biala bahola amaa ninyɛne mɔɔ hyia ye la ali ye adwenle somaa na yeamaa bɛ avinli atete. Ɔbayɛ kɛ asɛɛ biala ɛlɛbɔ ye ɛbɛla la. Duzu a bahola aboa bɛ yeamaa bɛabikye bɛ nwo a?\nBaebolo ne anu folɛdulɛ bamaa agyalɛ ayɛ kpalɛ\n5. (a) Duzu a baboa Kilisienenli amaa yeabikye ɔ ye anzɛɛ ɔ hu a? (b) Kɛ mɔɔ Hibuluma 13:4 ka la, kɛzi ɔwɔ kɛ yɛbu agyalɛ ɛ?\n5 Gyihova ɛmaa yɛ folɛdulɛ kpalɛ mɔɔ bahola aboa wɔ nee ahenle mɔɔ ɛgya ye la amaa bɛabikye ye nee bɛ nwo kpalɛ a. (Edwɛne 25:4; Ayezaya 48:17, 18) Ɔka ɔkile yɛ kɛ: “Bɛ muala bɛli agyalɛ eni.” (Hibuluma 13:4) Ɛdi debie mɔɔ ɛbu ye kɛ ɔsonle bolɛ yɛɛ nvasoɛ wɔ zo la eni. Ɛbɔ nwolɛ bane na ɛntoto ye aze. Zɔhane ala a Gyihova kulo kɛ yɛbu agyalɛ a.\nGYIHOVA ANWO ƐLƆLƐ KOLA BOA WƆ AGYALƐ NE\n6. Duzu a Mateyu 19:4-6 la ka ye wɔ kɛzi Gyihova bu agyalɛ la anwo a?\n6 Gyihova a hanle menli mɔɔ limoa la bɔle nu wɔ agyalɛ nu a. Ɔ Ra Gyisɛse hanle kɛ: “Bɛtɛkengale kɛ ahenle mɔɔ bɔle bɛ la bɔle bɛ nrenyia nee raalɛ wɔ mɔlebɛbo ne na ɔhanle kɛ: ‘Ɛhye ati a nrenyia bagyakyi ye papa nee ye mame na yeahɔbeta ɔ ye anwo na bɛ mu nwiɔ bɛayɛ nwonane ko la ɔ’? Yemɔti bɛnle nwiɔ bieko, emomu nwonane ko. Zɔhane ati, mɔɔ Nyamenle ɛha ɛbɔ nu la, mmamaa awie biala kpakye nu.” (Mateyu 19:4-6) Ɔvi mɔlebɛbo ne ala, ɛnee Gyihova kulo kɛ agyalɛ tɛnla ɛkɛ ne dahuu. Ɛnee ɔkulo kɛ mbusua bikye bɛ nwo, bɛ nye die na bɛbɔ nu bɛbɔ bɛ ɛbɛla.\n7. Kɛ ɔkɛyɛ na kunlima nee yelɛma amaa bɛ agyalɛ nu amia ɛ?\n7 Noko ɛnɛ, agyalɛma yia ngyegyelɛ dɔɔnwo tɛla mekɛ biala. Ɔdwu mekɛ ne bie a ngyegyelɛ ne yɛ kpole ɔti ɔmaa bɛnyia adwenle kɛ bɛ agyalɛ ne ɛnrɛyɛ boɛ, na ɔmaa bɛ sa nu to. Noko saa yɛte kɛzi Gyihova bu agyalɛ la abo a, ɔbaboa yɛ.—1 Dwɔn 5:3.\n8, 9. (a) Mekɛ boni a ɔwɔ kɛ yɛdi Gyihova adehilelɛ mɔɔ fale agyalɛ nwo la azo a? (b) Kɛ ɔkɛyɛ na yɛahile kɛ yɛ agyalɛ ne sonle bolɛ maa yɛ ɛ?\n8 Gyihova adehilelɛ le kpalɛ maa yɛ dahuu. Kɛ mɔɔ yɛnwu ye la, ɔtu yɛ folɛ kɛ: “Bɛli agyalɛ eni.” (Hibuluma 13:4; Nolobɔvo 5:4) Saa yɛdi Gyihova adehilelɛ zo wɔ mekɛ mɔɔ ɔyɛ se bɔbɔ la a, ɔbaboa yɛ kpalɛ.—1 Tɛsalonaekama 1:3; Hibuluma 6:10.\n9 Kɛmɔ yɛ agyalɛ ne sonle bolɛ maa yɛ la ati, yɛngulo kɛ yɛyɛ debie anzɛɛ yɛka edwɛkɛ biala mɔɔ ɔbahola yeazɛkye ye la. Emomu, yɛkulo kɛ yɛmaa agɔnwolɛvalɛ mɔɔ wɔ yɛ nee ahenle mɔɔ yɛgya ye la avinli la anu mia. Kɛ ɔkɛyɛ na yɛahola yɛayɛ ɛhye ɛ?\nDUA MƆƆ ƐKA NEE MƆƆ ƐYƐ LA AZO DI WƆ AGYALƐ ENI\n10, 11. (a) Ngyegyelɛ mɔɔ anu yɛ se la boni mɔ a wɔ agyalɛ bie mɔ anu a? (b) Duzu ati a kɛzi yɛtendɛ yɛkile yɛ hu anzɛɛ yɛ ye la anwo hyia a?\n10 Ndenle ngakyile wɔ ɛkɛ mɔɔ awie bahola alua zo yeamaa ɔ ye anzɛɛ ɔ hu ali nyane a. Yɛze kɛ ɔnle kɛ Kilisienema bo bɛ hu mɔ anzɛɛ bɛ ye mɔ anzɛɛ yɛ debie mɔɔ ɔbaboda bɛ la. Noko yɛbahola yɛalua yɛ edwɛkɛ zo yɛaboda yɛ nwo. Edwɛkɛ bahola ayɛ akodeɛ. Raalɛ ko hanle kɛ: “Me hu fa edwɛkɛ wowɔ me. Bie a bɛnnwu kɛ me nwo ɛpepɛ ɛdeɛ, noko ye edwɛkɛ mɔɔ yɛ nyane mɔɔ le kɛ ‘Ɛle adesoa!’ nee ‘Nvasoɛ biala ɛnle ɛ nwo zo!’ la ɛyɛ ahapenle wɔ me ahonle nu.” Kunli ko hanle kɛ dahuu ɔ ye ka edwɛkɛ mɔɔ gua ɔ nyunlu aze la kile ye na ɔfa aluma ngakyile ɔfɛlɛ ye. Ɔhanle kɛ: “Menrɛhola menrɛha edwɛkɛ mɔɔ ɔka ɔkile me la menrɛhile awie. Ɛhye ati a mengola me nee ye ɛndendɛ na mekyɛ wɔ gyima nu la. Ɔle kpalɛ ɔtɛla kɛ mekɛra sua nu.” Aholoba, edwɛkɛ mɔɔ yɛ nyane na ɔngile ɛlɔlɛ mɔɔ bɛka bɛmaa menli di nyane la ɛbu zo ɛnɛ.\n11 Saa kunli nee yelɛ ka edwɛkɛ ɛtane kile bɛ nwo a, ɔmaa bɛdi nyane yɛɛ ɔkyɛ na bɛ rɛle avi. Ɔda ali kɛ tɛ kɛzi Gyihova kulo kɛ kunli nee yelɛ tɛnla la ɛne. Noko ɔbahola yeara ye kɛ ɛbamaa ahenle mɔɔ ɛgya ye la ali nyane bɔbɔ mɔɔ ɛnze a. Bie a ɛsuzu kɛ ɛda atiakunlukɛnlɛma ali ɛkile ye, noko kɛzi ɔte nganeɛ ɛ? Saa edwɛkɛ bie mɔɔ ɛhanle la maanle ɔlile nyane a, asoo ɛlɛ ɛhulolɛ kɛ ɛbahakyi ɔ?—Galeehyeama 5:15; kenga Ɛfɛsɛsema 4:31.\n12. Duzu a bahola azɛkye agɔnwolɛvalɛ mɔɔ awie mɔɔ ɛgya la nee Gyihova lɛ la ɛ?\n12 Kɛzi ɛtendɛ ɛkile ɛ hu anzɛɛ ɛ ye wɔ bagua nu anzɛɛ fealeranu bɔbɔ la hyia Gyihova. (Kenga 1 Pita 3:7.) Gyemise 1:26 kakye yɛ kɛ: “Saa awie dwenle kɛ ɔsonle Nyamenle noko ɔngola ɔngomo ɔ tafinlima azo a, ɛnee ɔlɛbɛlɛbɛla ɔdaye mumua ne ye ahonle, na ye ɛzonlenlɛ ne le mgbane.”\n13. Adenle boni bieko azo a awie bahola amaa ɔ ye anzɛɛ ɔ hu ali nyane a?\n13 Ndenle gyɛne wɔ ɛkɛ mɔɔ ɔwɔ kɛ agyalɛma dua zo da ye ali kɛ bɛdwenle bɛ nganeɛdelɛ nwo a. Kɛ neazo la, saa ɛbɔ ɔ bo kɛ ɛnyia mekɛ dɔɔnwo wɔamaa awie gyɛne a, kɛzi ɛ ye anzɛɛ ɛ hu bade nganeɛ ɛ? Bie a debie kpalɛ a ɛlɛyɛ a, mɔɔ le kɛ daselɛlilɛ ɛhɔlɛ anzɛɛ ɛlɛboa ahenle wɔ ngyegyelɛ bie anwo, noko asoo ɔbagyegye ɛ ye anzɛɛ ɛ hu ɔ? Yelɛ bie mɔɔ le Kilisienenli la hanle kɛ: “Saa menwu kɛ me hu nyia mekɛ dɔɔnwo maa adiema raalɛ bie wɔ asafo ne anu na ɔmaa ɔ nye kɔ ɔ nwo somaa a, ɔyɛ me nyane. Ɔmaa mete nganeɛ kɛ me nwo ɛngyia.”\n14. (a) Nɔhalɛ titili boni a yɛsukoa yɛfi Gyɛnɛsese 2:24 anu a? (b) Kpuya boni a ɔwɔ kɛ yɛbiza yɛ nwo a?\n14 Kɛmɔ yɛle Kilisienema la ati, yɛlɛ ninyɛne dɔɔnwo yɛyɛ yɛmaa yɛ awovolɛ nee yɛ mediema mɔɔ wɔ asafo ne anu la. Noko saa yɛgya a, yɛ hu anzɛɛ yɛ ye a yɛdi ɔ nwo ɛzonle titili a. Gyihova hanle kɛ kunli ‘bahɔbeta ɔ ye anwo.’ (Gyɛnɛsese 2:24) Ɔwɔ kɛ yɛmaa yɛ hu anzɛɛ yɛ ye nganeɛdelɛ kyia yɛ kpalɛ. Biza ɛ nwo kɛ: ‘Asoo menyia mekɛ memaa me ye anzɛɛ me hu, metie ye na mekulo ye kɛ mɔɔ ɔhyia nwo anzɛɛ ɔfɛta ye la ɔ?’\n15. Duzu ati a ɔnle kɛ Kilisiene agyalɛma nee awie mɔɔ ɔnle bɛ ye anzɛɛ bɛ hu la tu kyengye a?\n15 Saa yɛ nee awie mɔɔ ɔnle yɛ hu anzɛɛ yɛ ye la tu kyengye a, ɔbava ngyegyelɛ yeara yɛ agyalɛ nu. Ɔbamaa yɛabikye ahenle kpalɛ na yɛanyia ɔ nwo ɛhulolɛ. (Mateyu 5:28) Nganeɛdelɛ zɔhane bahola ayɛ kpole na yeamaa wɔayɛ debie mɔɔ ɛnli wɔ agyalɛ ne eni la.\n“BƐMMAGUA AGYALƐ ƐKPA NE ANWO EVINLI”\n16. Agyalɛ nwo mɛla boni a Baebolo ne fa maa a?\n16 Mɔɔ Baebolo ne hanle kɛ, “Bɛli agyalɛ eni” la, eza ɔhanle kɛ: “Bɛmmagua agyalɛ ɛkpa ne anwo evinli, ɔluakɛ Nyamenle babua bɛdabɛ mɔɔ bɛle adwɔmane nee agyalɛzɛkyelɛma la ndɛne.” (Hibuluma 13:4) Wɔ ɛke, “agyalɛ ɛkpa ne” kile nla nu ngitanwolilɛ mɔɔ kɔ zo wɔ agyalɛma avinli la. (Mrɛlɛbulɛ 5:18) Kɛ ɔkɛyɛ na yɛanyia ɛbulɛ yɛamaa ngitanwolilɛ ɛhye na yɛangua nwolɛ evinli ɛ?\n17. (a) Kɛzi menli dɔɔnwo bu agyalɛzɛkyelɛ ɛnɛ ɛ? (b) Kɛzi ɔwɔ kɛ Kilisienema bu agyalɛzɛkyelɛ ɛ?\n17 Ɛnɛ, menli bie mɔ dwenle kɛ bɛanli nɔhalɛ bɛammaa awie mɔɔ bɛgya ye la a nvonleɛ biala ɛnle nwo. Ɔnle kɛ yɛda subane ɛhye bie ali. Gyihova ɛla ye ali wienyi kɛ ɔkyi adwɔmane ɛbɛla nee agyalɛzɛkyelɛ. (Kenga Wulomuma 12:9; Hibuluma 10:31; 12:29) Saa yɛ nee awie gyɛne biala mɔɔ ɔnle yɛ ye anzɛɛ yɛ hu la da a, yɛbagua yɛ agyalɛ ne anwo evinli. Ɔbahile kɛ yɛmbu Gyihova ngyinlazo ne mɔ na yɛbazɛkye agɔnwolɛvalɛ mɔɔ yɛ nee ye lɛ la. Ɔti ɔwɔ kɛ yɛtwe yɛ nwo yɛfi debie mɔɔ limoa mɔɔ bahola yeamaa yɛazɛkye agyalɛ la bɔbɔ anwo. Ɛhye bie a le kɛ yɛbakpo kɛ yɛbanyia awie anwo nzuzulɛ mɔɔ ɛnfɛta la.—Dwobu 31:1.\n18. (a) Duzu ati a agyalɛzɛkyelɛ le kɛ awozonlezonlenlɛ la ɛ? (b) Kɛzi Gyihova bu agyalɛzɛkyelɛ ɛ?\n18 Mekɛ mɔɔ tete Yizilayɛma wɔ Mosisi Mɛla ne abo la, ɛnee agyalɛzɛkyelɛ le ɛtane kpole, ɛnee ɔle ɛtane kpole kɛ awozonlezonlenlɛ la. Saa awie yɛ nuhua ko biala bie a bɛku ye. (Lɛvitikɔso 20:2, 10) Kɛzi ɛnee agyalɛzɛkyelɛ le kɛ awozonlezonlenlɛ la ɛ? Ɛnee saa Yizilayɛnli bie kɔsonle adalɛ nyamenle a, ɔkile kɛ yeanli ɛwɔkɛ mɔɔ yebɔ Gyihova la azo. Saa ɔsɛkye agyalɛ noko a, ɔkile kɛ yeanli ɛwɔkɛ mɔɔ ɔbɔle kɛ ɔbali nɔhalɛ yeamaa ɔ hu anzɛɛ ɔ ye la azo. (Ɛzɛdɔso 19:5, 6; Ditilɔnomi 5:9; kenga Malakae 2:14.) Ɔda ali wienyi kɛ, Gyihova bule agyalɛzɛkyelɛ kɛ ɔle ɛtane kpole wɔ tete ne.\n19. Duzu a baboa yɛ yeamaa yɛabɔ kpɔkɛ kɛ yɛnrɛzɛkye agyalɛ a?\n19 Na ɛnɛ noko ɛ? Yɛnle Mosisi Mɛla ne abo bieko ɛdeɛ, noko kɛzi Gyihova bu agyalɛzɛkyelɛ la ɛtɛkakyile. Kɛ mɔɔ yɛnrɛzonle adalɛ nyamenle la, zɔhane ala a ɔwɔ kɛ yɛdi nɔhalɛ yɛmaa awie mɔɔ yɛgya ye la a. (Edwɛne 51:1, 4; Kɔlɔsaema 3:5) Saa yɛanli nɔhalɛ a, ɔnrɛmaa enililɛ ɛnrɛra yɛ agyalɛ ne anu yɛɛ ɔnrɛwula Gyihova yɛ Nyamenle ne anyunlunyia.—Nea Awieleɛdwɛkɛ 26.\nKƐZI ƐBAMAA WƆ AGYALƐ NU AMIA LA\n20. Kɛ ɔkɛyɛ na nrɛlɛbɛ aboa wɔ agyalɛ nu ɛ?\n20 Kɛ ɔkɛyɛ na wɔamaa wɔ agyalɛ nu amia ɛ? Nyamenle Edwɛkɛ ne ka kɛ: “Bɛdua nrɛlɛbɛ zo a bɛsi sua a, yɛɛ bɛdua adwenlenunwunlɛ zo bɛmaa ɔgyinla kpundii.” (Mrɛlɛbulɛ 24:3) Sua bie anu bahola ayɛ ɛleka mɔɔ anyelielɛ nee anwobanebɔlɛ ɛnle ɛkɛ anzɛɛ ɔbahola yeayɛ ɛleka mɔɔ anyelielɛ nee anwobanebɔlɛ wɔ ɛkɛ la. Zɔhane ala a agyalɛ noko de a. Awie mɔɔ ze nrɛlɛbɛ la banlea kɛ anwobanebɔlɛ, anyelielɛ nee ahunlundwolɛ wɔ ye agyalɛ ne anu.\n21. Kɛ ɔkɛyɛ na adwenle amaa agyalɛ nu amia ɛ?\n21 Baebolo ne toa zo ka sua zɔhane anwo edwɛkɛ kɛ: “Bɛdua adwenle zo bɛfa anwonyia mɔɔ sonle bolɛ nee ninyɛne ngɛnlɛma kɔsɔɔti bɛyi ye ekpumgbunli ne mɔ tetɛkɛɛ.” (Mrɛlɛbulɛ 24:4) Mɔɔ ɛbazukoa wɔavi Nyamenle Edwɛkɛ ne anu la bamaa wɔ agyalɛ ne ayɛ kpalɛ. (Wulomuma 12:2; Felepaema 1:9) Saa bɛbɔ nu kɛ agyalɛma bɛkenga Baebolo ne nee yɛ mbuluku ne mɔ a, bɛzuzu kɛzi bɛbava bɛali gyima la anwo. Bɛkpondɛ ndenle mɔɔ bɛdua zo a bɛbahola bɛanyia ɛlɔlɛ nee ɛbulɛ bɛamaa bɛ nuhua ko biala, nee kɛzi bɛbayɛ atiakunlukɛnlɛma na bɛadwenle bɛ nwo kpalɛ la anwo. Sɛlɛ Gyihova kɛ ɔboa wɔ ɔmaa ɛnyia subane mɔɔ bamaa wɔ agyalɛ ne anu amia na ɛ hu anzɛɛ ɛ ye ahulo wɔ kpole la.—Mrɛlɛbulɛ 15:16, 17; 1 Pita 1:7.\nƐlɛyɛ abusua ɛzonlenlɛ a, kpondɛ adehilelɛ fi Gyihova ɛkɛ\n22. Duzu ati a ɔwɔ kɛ yɛda ɛlɔlɛ, ɛbulɛ nee enililɛ ali yɛkile awie mɔɔ yɛgya ye la ɛ?\n22 Ɔwɔ kɛ yɛyɛ biala mɔɔ yɛbahola la yɛkulo yɛ ye anzɛɛ yɛ hu, yɛbu ye na yɛdi ye eni. Ɛhye bamaa yɛ agyalɛ ne ayɛ kɛnlɛma na nuhua amia. Na mɔɔ hyia kpalɛ la, yɛbamaa Gyihova anye alie.—Edwɛne 147:11; Wulomuma 12:10.\n1 YƐ AGYALƐ BAHOLA AWULA GYIHOVA ANYUNLUNYIA\n“Ɛlɔlɛ ɛmkpo aze ɛlɛ.”—1 Kɔlentema 13:8\nDuzu a baboa yɛ amaa yɛaziezie yɛ agyalɛ nu ngyegyelɛ a?\nNolobɔvo 5:4; Mateyu 19:4-6\nAgyalɛ biala lɛ ye ngyegyelɛ. Noko mmamaa ɛ sa nu to ndɛndɛ wɔ wɔ agyalɛ ne anwo.\nEdwɛne 25:4; Ayezaya 48:17, 18; Mateyu 6:33, 34\nSaa kunli nee yelɛ bikye Gyihova kpalɛ a, bɛ agyalɛ ne anu bamia.\n2 MƆƆ YƐKA NEE MƆƆ YƐYƐ LA KA YƐ AGYALƐ NE\n‘Bɛbayɛ nwonane ko.’—Gyɛnɛsese 2:24\nKɛ ɔkɛyɛ na yɛammaa yɛ hu anzɛɛ yɛ ye anli nyane ɛ?\nMateyu 5:28; Ɛfɛsɛsema 4:31\nDi nɔhalɛ maa ɛ ye anzɛɛ ɛ hu wɔ wɔ nzuzulɛ nu bɔbɔ. Dwenle ahenle mɔɔ ɛgya ye la nganeɛdelɛ nwo. Saa ɛnwu kɛ ɛlɛmaa ɛ ye anzɛɛ ɛ hu ali nyane a, nyia ɛhulolɛ kɛ ɛbahakyi.\nYɛngulo kɛ yɛyɛ debie yɛmaa yɛ ye anzɛɛ yɛ hu boda anzɛɛ ɔdi nyane. Edwɛkɛ mɔɔ yɛ nyane la fa ngyegyelɛ ba agyalɛ nu.\nMrɛlɛbulɛ 5:18; Hibuluma 13:4\nGyihova bu agyalɛzɛkyelɛ kɛ ɔle ɛtane kpole. Ɔwɔ kɛ yɛbɔ kpɔkɛ kɛ yɛbali nɔhalɛ yɛamaa ahenle mɔɔ yɛgya ye la na yɛabu yɛ agyalɛ ne kɛ ɔsonle bolɛ. Yɛkulo kɛ yɛdi Gyihova anzɛɛ ahenle mɔɔ yɛgya ye la eni.\n3 ƐBAHOLA WƆAMAA WƆ AGYALƐ NE ANU AMIA\n“Bɛdua nrɛlɛbɛ zo a bɛsi sua a.”—Mrɛlɛbulɛ 24:3\nDuzu a ɛbahola wɔayɛ amaa wɔ agyalɛ nu amia na yeayɛ anyelielɛ ɛ?\nMrɛlɛbulɛ 24:4; Mateyu 6:14, 15; Wulomuma 12:2; 1 Pita 3:1\nNyia mekɛ ɛ nee ɛ ye anzɛɛ ɛ hu ɛbɔ adawu. Ɛ nee ɛ hu anzɛɛ ɛ ye ɛdɛnla ɛlɔlɛ, ɛbulɛ nee atiakunlukɛnlɛma nu. Fa ɛtane kyɛ ndɛndɛ.\nMrɛlɛbulɛ 14:1; 31:29; Felepaema 1:9; 2:4; 1 Pita 3:7\nSɛlɛ Gyihova kɛ ɔboa wɔ ɔmaa ɛyɛ kunli anzɛɛ yelɛ kpalɛ. Kpondɛ ndenle dua zo da atiakunlukɛnlɛma ali na kile kɛ ɛdwenle ɔ nwo.\nWulomuma 12:10; 1 Pita 4:8\nSaa ɛyɛ biala mɔɔ ɛbahola la ɛkile kɛ ɛkulo ɛ ye anzɛɛ ɛ hu na ɛdi ye eni a, wɔ agyalɛ ne anu bamia na ɛbamaa Gyihova anye alie.\nƐZINZALƐ ARANE—DEBIEZUKOALƐ ƐDEƐ\nKɛ Ɔkɛyɛ Na Kilisienema Agyalɛ Ayɛ Kpalɛ La\nKpondɛ folɛdulɛ mɔɔ baboa wɔ la.\nMaa Gyihova Ɛziezie Wɔ Agyalɛ Ne Na Ɔbɔ Nwolɛ Bane\nDuzu a ɛbahola wɔayɛ amaa wɔahoati nyanelilɛ mɔɔ agyalɛzɛkyelɛ fa ba la ɛ?\nFa nwa awie Fa nwa awie Bɛyɛ Atɔfolɛlielɛ Ne Bɛwie A\nlvs tile 11 m. 147-158\nTILE 1 Nyamenle Ɛlɔlɛ Ne Wɔ Ɛkɛ Dahuu\nTILE 2 Nyia Adwenle Kpalɛ Wɔ Nyamenle Anyunlu\nTILE 3 Kpondɛ Agɔnwolɛma Mɔɔ Kulo Nyamenle La\nTILE 4 Duzu Ati A Yɛbu Tumililɛ A?\nTILE 5 Kɛzi Yɛtwe Yɛ Nwo Yɛfi Ewiade Ne Anwo La\nTILE 6 Kɛzi Yɛkpa Anyelielɛ Ninyɛne La\nTILE 7 Ɛbu Ngoane Kɛ Ɔsonle Bolɛ Kɛ Nyamenle La Ɔ?\nTILE 8 Gyihova Kulo Kɛ Ye Menli Nwo Te\nTILE 9 “Bɛnriandi Adwɔmane Ɛbɛla!”\nTILE 10 Agyalɛ—Ahyɛlɛdeɛ Mɔɔ Vi Nyamenle Ɛkɛ\nTILE 11 Bɛyɛ Atɔfolɛlielɛ Ne Bɛwie A\nTILE 12 ‘Bɛha Edwɛkɛ Kpalɛ Mɔɔ Maa Anwosesebɛ La’\nTILE 13 Asoo Ɛvoyialilɛ Kɔsɔɔti Sɔ Nyamenle Anye?\nTILE 14 Di Nɔhalɛ Wɔ Debie Biala Anu\nTILE 15 Maa Ɛ Nye Ɛlie Wɔ Gyima Nwo\nTILE 16 Bɛzi Abɔnsam Adenle\nTILE 17 Tɛnla Nyamenle Ɛlɔlɛ Ne Anu\nEdwɛkɛ ne Mbuluku mɔɔ ɛtwe la anwo edwɛkɛ Kɛzi Bɛtɛnla Nyamenle Ɛlɔlɛ Nu La\nƆdio Ɔdio mɔɔ ɛtwe la anwo edwɛkɛ Kɛzi Bɛtɛnla Nyamenle Ɛlɔlɛ Nu La\nFa nwa awie Fa nwa awie Kɛzi Bɛtɛnla Nyamenle Ɛlɔlɛ Nu La\nKɛzi Gyihova Alasevolɛ Bu Ewolebɔlɛ Ɛ?


1 Pita 3 | Yintanɛte Zo Baebolo | Ewiade Fofolɛ Ngilebɛbo\nPita Mɔɔ Limoa 3:1-22\nYelɛma nee kunlima (1-7)\nBɛde bɛ gɔnwo mɔ nyane bo; bɛkpondɛ anzodwolɛ (8-12)\nTenleneyɛlɛ nwo amaneɛnwunlɛ (13-22)\nBɛziezie bɛ nwo bɛha bɛ anyelazo nwo edwɛkɛ (15)\nƐzɔnenlɛ nee adwenle kpalɛ (21)\n3 Zɔhane ala a bɛmɛ yelɛma, bɛbɛlɛ bɛ nwo aze bɛmaa bɛ hu mɔ a,+ amaa saa bie mɔ andie edwɛkɛ ne a, bɛalua bɛ ye mɔ nyɛleɛ zo bɛanyia bɛ mɔɔ bɛnga edwɛkɛ kpɔkɛ ko bɔbɔ a,+ 2 ɔluakɛ bɛbali bɛ nyɛleɛ kpalɛ* nee bɛ ɛbulɛ kpole ne anwo daselɛ.+ 3 Bɛmmamaa bɛ anwoziezielɛ yɛ ɛnyelɛzo ɛdeɛ—bɛ ti enrinli ɛyɛlɛ nee agudeɛ+ anzɛɛ tɛladeɛ ngɛnlɛma ɛwulalɛ— 4 emomu bɛmaa ɔyɛ ahonle nu sonla mɔɔ vea, koonwuyɛlɛ nee mɛlɛbɛnwoaze subane, tɛladeɛ mɔɔ ɛmkpɔlɔ,+ mɔɔ sonle bolɛ kpole wɔ Nyamenle anyunlu a. 5 Na zɛhae a tete mraalɛ nwuanzanwuanza mɔɔ vale bɛ nwo dole Nyamenle anwo zo la zieziele bɛ nwo na bɛbɛlɛle bɛ nwo aze bɛmaanle bɛ hu mɔ a, 6 kɛ mɔɔ Sɛla diele Ebileham na ɔvɛlɛle ye ɔ menle la.+ Na saa bɛkɔ zo bɛyɛ kpalɛ na ɛzulolɛ anga bɛ a, ɛnee bɛle ɔ mra.+ 7 Zɔhane ala a bɛmɛ kunlima, bɛhɔ zo bɛ nee bɛ ɛdɛnla nrɛlɛbɛ nu* a. Bɛli mraalɛ eni+ kɛ bɛle kɛ mbuakɛ mɔɔ bɛnlɛ anwosesebɛ, ɔluakɛ bɛ nee bɛ a bɛanyia ngoane+ ɛlolɛ ne a, na bɛ asɔneyɛlɛ nwo adenle anzi. 8 Yemɔti bɛ muala bɛnyia adwenle ko,+ bɛde bɛ gɔnwo mɔ nyane bo, na bɛnyia mediema ɛlɔlɛ, ahunluyelɛyelalɛ+ nee mɛlɛbɛnwoaze.+ 9 Bɛmmafa ɛtane bɛtua ɛtane kakɛ+ anzɛɛ aholoba bɛtua aholoba kakɛ.+ Emomu, bɛva nyilalɛ bɛdua ɛtane kakɛ,+ ɔluakɛ ɛhye ati a bɛvɛlɛle bɛ a, amaa bɛanyia nyilalɛ. 10 Ɔluakɛ “awie biala mɔɔ kulo ngoane na ɔkpondɛ kɛ ɔnyi ɔkyɛ na ɔnwu ninyɛne mgbalɛ la, ɔwɔ kɛ ɔbɔ ɔ tafinlima anwo bane ɔfi ɛtane nwo+ yɛɛ ɔ nloa nwo bane ɔfi mɛlɛbɛla edwɛkɛ nwo. 11 Maa ɔhwe ɔ nwo ɔvi ɛtane nwo+ na ɔyɛ kpalɛ;+ ɔkpondɛ anzodwolɛ na ɔli ɔ nzi.+ 12 Ɔluakɛ Gyihova* anye wɔ tenlenema anwo zo na ɔyɛ ɛnzolɛ ɔtie bɛ modolɛ,+ noko Gyihova* anye sa bɛdabɛ mɔɔ bɛyɛ ninyɛndane la.”+ 13 Nɔhalɛ nu, saa bɛbɔ mɔdenle wɔ kpalɛyɛlɛ nu a, nwane a kɛgyegye bɛ a?+ 14 Na saa tenleneyɛlɛ ti bɛnwu amaneɛ bɔbɔ a, bɛ nye balie.+ Noko bɛmmasulo mɔɔ bɛsulo ye la* anzɛɛ bɛmmamaa bɛ ahonle tu.+ 15 Emomu, bɛde Kelaese anwo kɛ Awulae wɔ bɛ ahonle nu, na bɛziezie bɛ nwo mekɛ biala kɛ bɛkɛbua awie biala mɔɔ kɛbiza anyelazo mɔɔ bɛlɛ ye la anwo edwɛkɛ la, noko bɛyɛ ye wɔ mɛlɛbɛnwoaze+ nee ɛbulɛ kpole nu.+ 16 Bɛnyia adwenle kpalɛ+ amaa menli mɔɔ ka bɛ ɛbɛla kpalɛ mɔɔ bɛbɔ kɛ Kelaese ɛdoavolɛma+ anwo edwɛkɛ ɛtane la anyunlu agua aze wɔ mɔɔ bɛka bɛtia bɛ la anwo.+ 17 Na saa ɔle Nyamenle ɛhulolɛ kɛ bɛkɛnwu kpalɛ mɔɔ bɛlɛyɛ la anwo amaneɛ a,+ ɔle kpalɛ ɔtɛla kɛ bɛkɛnwu ɛtane nwo amaneɛ.+ 18 Ɔluakɛ Kelaese wule kokye maanle ɛtane,+ sonla tenlenenli wule maanle ɛtanevolɛma,+ amaa yeaboa bɛ yeamaa bɛanwu Nyamenle.+ Bɛhunle ye wɔ nwonane nu+ noko bɛdwazole ye wɔ sunsum nu.+ 19 Na wɔ sunsum nu sonlabaka ne anu, ɔhɔhanle edwɛkɛ ne ɔhilele sunsum mɔɔ bɛgua efiade,+ 20 mɔɔ bɛyɛle anzosesebɛ wɔ mekɛ mɔɔ ɛnee Nyamenle ɛlɛkendɛ abotane nu* wɔ Nowa mekɛ zo,+ mekɛ mɔɔ ɛnee bɛlɛbobɔ ɛlɛne ne+ mɔɔ bɛluale zo bɛliele menli ekyi bie, mɔɔ bɛle ɛkɛla* mɔtwɛ ngoane wɔ nzule ne anu la.+ 21 Ɛzɔnenlɛ mɔɔ le kɛ ɛhye la noko ɛlɛdie bɛ ngoane kɛkala (ɔnnrinzi nwonane ne anwo evinli, emomu ɔle Nyamenle anyunlu modolɛ kɛ ɔmaa bɛ adwenle kpalɛ*),+ ɔlua Gyisɛse Kelaese ewudwazo ne azo. 22 Ɔhɔle anwuma na ɔwɔ Nyamenle asa fema zo,+ na bɛva anwumabɔvolɛma nee tumivolɛma nee tumililɛma bɛwula ɔ gyakɛ abo.+\n^ Giliki aneɛ nu, “bɛ ɛbɛla mɔɔ anwo te.”\n^ Anzɛɛ “bɛdwenle bɛ nwo; bɛde bɛ edwɛkɛ bo.”\n^ Anzɛɛ ɔkola ɔkile, “bɛmmasulo bɛ ɛnwunlonwunlalɛ ne.”\n^ Giliki aneɛ nu, “ɛnee Nyamenle abotane ne ɛlɛkendɛ.”\n^ Anzɛɛ “adwenle mɔɔ anu la ɛkɛ.”


“Debie Mɔɔ Bɛ Rɛle Ɛnvi Ye Ɛlɛ La” Rale Wɔ Ye Mekɛ Nu | Yɛ Tetedwɛkɛ\nKENGA YE WƆ Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Maya Myanmar Ndebele Ndonga Nepali Ngabere Norwegian Nzema Oromo Ossetian Pangasinan Papiamento (Curaçao) Polish Portuguese (Brazil) Punjabi Quechua (Ayacucho) Quechua (Bolivia) Rarotongan Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tatar Tetun Dili Thai Tigrinya Tiv Tsonga Turkish Twi Ukrainian Umbundu Urdu Uzbek Venda Vietnamese Wolaita Xhosa Yoruba Zulu\n“Debie Mɔɔ Bɛ Rɛle Ɛnvi Ye Ɛlɛ La” Rale Wɔ Ye Mekɛ Nu\n“DEBIE MƆƆ BƐ RƐLE ƐNVI YE ƐLƐ LA!” Duma ɛhye a menli dɔɔnwo vale vɛlɛle “Creation Drama” ne a. Ɔrale wɔ ye mekɛ nu na menli mɔɔ nleanle bie la arɛle ɛnrɛvi ye ɛlɛ. Ɔhale mekɛ ekyi na Hitler tumililɛ ne ava ɛkpɔlɛ kpole ne ara Gyihova menli mɔɔ bɛwɔ Europe anwo zo la, Gyihova menli luale “Creation Drama” ne azo lile daselɛ kpole yele ye ayɛlɛ. Duzu a le “Creation Drama” ne?\nSchöpfung (Creation) buluku ne duma a bɛvale bɛdole drama fofolɛ ne azo a\nGyihova menli mɔɔ bɛwɔ asafo ne ati wɔ Brooklyn, New York, U.S.A. la, yɛle “Photo-Drama of Creation” wɔ ɛvolɛ 1914 ne anu. Ɔle sini mɔɔ bɛva nvoninli nee ɛdendɛlɛ bɛyɛ mɔɔ bɛnea ye dɔnehwele mɔtwɛ. Menli dɔɔnwo nleanle “Photo-Drama” ne wɔ ewiade amuala. Bɛyɛle ye ezinra ne mɔɔ bɛfɛlɛ ye “Eureka Drama” la noko wɔ ɛvolɛ 1914 ne anu. Noko ɔkadwu ɛvolɛ 1920 ne anu la, ɛnee nvoninli ne mɔ, sini ne, nee ninyɛne mɔɔ bɛfa bɛye la ɛzɛkye bɔkɔɔ. Noko, ɛnee menli kpondɛ kɛ bɛnea “Photo-Drama” ne bie. Kɛ neazo la, menli mɔɔ ɛnee wɔ Ludwigsburg, Germany la bizale kɛ, “Kenlenzu a bɛbaye ‘Photo-Drama’ ne bieko a?” Duzu a bɛbayɛ a?\nAmaa bɛahola bɛaye Drama ne bɛahile bieko la, Bɛtɛle abusua ne mɔɔ wɔ Magdeburg, Germany la dɔle sini ngakyile vile adwelielilɛ gyimayɛvoma mɔɔ bɛwɔ Paris, France, yɛɛ nvoninli ngakyile noko vile nvoninliyɛlɛ kɔmpɛlɛ mɔɔ bɛwɔ Leipzig nee Dresden la ɛkɛ wɔ ɛvolɛ 1920 ne anu. Bɛvale bɛbokale alumua “Photo-Drama” nvoninli ne mɔ mɔɔ ɛnee ɛtɛsɛkyele la anwo.\nAdiema Erich Frost, mɔɔ ze edwɛne nye zo kpalɛ la hyehyɛle edwɛne bokale nvoninli ne mɔ anwo. Bɛvale edwɛkɛ mɔɔ bɛvale bɛyɛle la bie bɛvile yɛ Creation buluku ne anu. Ɛhye ati a bɛvɛlɛle “Photo-Drama” fofolɛ ne mɔɔ bɛyɛle la “Creation Drama” la.\nƐnee bɛfa dɔnehwele mɔtwɛ a bɛye Drama fofolɛ ɛhye a. Ɔle kɛ “Photo-Drama” ne la, na ɛnee bɛye ye ngyikyi ngyikyi nɔsolɛ nu. Ɛnee kenle mɔɔ bɛvale bɛbɔle ninyɛne, Baebolo ne nee ewiade tetedwɛkɛ, yɛɛ kɛzi adalɛ ɛzonlenlɛ ɛbɛlɛbɛla alesama la anwo edwɛkɛ wɔ nu. Bɛyele “Creation Drama” ne bɛhilele menli mɔɔ ɛnee bɛwɔ Austria, Germany, Luxemburg, nee Switzerland, yɛɛ bɛdabɛ mɔɔ bɛte German aneɛ ne na bɛwɔ ɛleka gyɛne la.\nErich Frost nee ye edwɛne ne mɔɔ ɔhyehyɛle ɔmanle “Creation Drama” ne la\nErich Frost hanle kɛ: “Saa yɛlɛye Drama ne a, meka mekile menli mɔɔ me nee bɛ yɛ gyima la, titile edwɛndovoma ne kɛ, ɔdwu ɛnwomenlelielɛ mekɛ ne a bɛva yɛ mbuluku ne bie bɛmaa bɛ. Yɛdua adenle ɛhye azo yɛmaa mbuluku dɔɔnwo yɛtɛla mekɛ mɔɔ yɛlɛkɔ azua nu la.” Johannes Rauthe mɔɔ nleanle siniyelɛ ne azo wɔ Poland nee ɛnɛ Czech Republic la ka kɛ, menli mɔɔ rale la anu dɔɔnwo vale bɛ address manle amaa yɛahɔkpɔla bɛ. Yɛluale address ɛhye mɔ azo yɛyɛle sia kɔkpɔla mɔɔ so ma.\nƆkadwu ɛvolɛ 1930 ne anu la, ɛnee menli dɔɔnwo ɛnlea “Creation Drama” ne, na ɛnee bɛka Gyihova Alasevolɛ anwo edwɛkɛ wɔ azua dɔɔnwo azo. Ɔkadwu ɛvolɛ 1933 ne la, ɛnee asɛɛ menli mgbe ko ɛnlea sini ɛhye mɔɔ yɛ ɔfese ne mɔɔ wɔ Germany manle bɛyele la. Käthe Krauss ka kɛ, “yɛdiale mayɛle nsia (anzɛɛ, km 10) wɔ kpɔkɛ nu, yɛvole awoka nee mbɔnza yɛdwule alehyenlɛ biala wɔ kenle nnu anu, yɛhɔnleanle Drama ne.” Else Billharz noko ka kɛ, “‘Creation Drama’ ne le ɛlɔlɛ mɔɔ melɛ memaa nɔhalɛ ne la adiabo.”\nAlfred Almendinger ka kɛ, mekɛ mɔɔ ɔ nli hɔnleanle Drama ne la, “ɔ nye liele kpalɛ yemɔti ɔdɔle Baebolo kɛ ɔkpondɛ edwɛkɛkpɔkɛ ‘avinlileka.’” Na kɛmɔ yeanwu ye wɔ Baebolo ne anu la ati, ɔgyakyile asɔne ɛhɔlɛ na ɔmanle bɛzɔnenle ye. Erich Frost hanle kɛ: “Menli dɔɔnwo luale ‘Creation Drama’ ne azo rale nɔhalɛ ne anu.”—3 Dwɔn 1-3.\nMekɛ mɔɔ “Creation Drama” ne ɛnleanlɛ dwule zo kpalɛ wɔ Europe la yeangyɛ yɛɛ Nazi arane ne bɔle ye tumililɛ bo a. Bɛvale bɛ sa bɛdole Alasevolɛ ne mɔ gyima ne azo wɔ Germany wɔ ɛvolɛ 1933 ne mɔlebɛbo. Ɔvi zɔhane mekɛ ne mɔɔ ɔkɔdwu ewiade konle mɔɔ ɔtɔ zo nwiɔ awieleɛ wɔ ɛvolɛ 1945 ne anu la, bɛhilele Gyihova azonvolɛ mɔɔ ɛnee bɛwɔ Europe la nyane kpalɛ. Bɛvale Erich Frost bɛhɔle nlɔnu asɛɛ ɛvolɛ mɔtwɛ. Noko ɔnyianle ɔ ti, nzinlii ɔrazonlenle Bɛtɛle wɔ Wiesbaden wɔ Germany. Nea kɛzi ɔle kpalɛ kɛ “Creation Drama” ne mɔɔ bɛ rɛle ɛnrɛvi ye ɛlɛ la rale wɔ ye mekɛ nu, ramanle Keleseɛnema dɔɔnwo mɔɔ ɛnee ɛlɛba arayia bɛ diedi nwo sɔnea la anwosesebɛ bɛgyinlanle kpundii wɔ Ewiade Konle II la anu a!—Ɔvi yɛ tetedwɛkɛ mɔɔ wɔ Germany la anu.\nBɛlumuale bɛyele “Photo-Drama of Creation” sini ne mɔɔ bɛyɛle kɛ bɛfa bɛaboa menli bɛamaa bɛalie Baebolo ne bɛali kɛ ɔle Nyamenle edwɛkɛ la, ye ɛvolɛ 100 ɛne.\nFa nwa awie Fa nwa awie “Debie Mɔɔ Bɛ Rɛle Ɛnvi Ye Ɛlɛ La” Rale Wɔ Ye Mekɛ Nu\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ February 2013


Gyɛlɛmaya 2 | Yintanɛte Zo Baebolo | Ewiade Fofolɛ Ngilebɛbo\nYizilayɛ kpole Gyihova hɔzonlenle nyamenle gyɛne (1-37)\nYizilayɛ le kɛ vanye nyinli (21)\nMogya ɛheha ye adɛladeɛ nu (34)\n2 Gyihova edwɛkɛ ne rale me ɛkɛ ne kɛ: 2 “Kɔ na kɔha gua Gyɛlusalɛm anzo nu kɛ, ‘Mɔɔ Gyihova ɛha la ɛne: “Mekakye wɔ ngakula nu ɛlɔlɛ kpundii ne,+Ɛlɔlɛ ne mɔɔ ɛlale ye ali wɔ mekɛ mɔɔ menvale me nloa mendole ɛ nwo zo kɛ mebagya wɔ la kpalɛ,+Kɛzi ɛdoale me wɔ fienemgbole ne anu,Wɔ azɛlɛ mɔɔ bɛtɛduale ma biala wɔ zolɛ la azo.+ 3 Ɛnee Yizilayɛ le nwuanzanwuanza maa Gyihova,+ ye ɛya nu ma mɔɔ limoa.”’ ‘Awie biala mɔɔ bame ye la bali fɔlɛ. Munzule bado bɛ,’ Gyihova a se a.”+ 4 O Gyekɔbo abozoamra nee bɛmɛ Yizilayɛ mbusua kɔsɔɔtiBɛdie Gyihova edwɛkɛ. 5 Mɔɔ Gyihova ɛha la ɛne: “Nvonleɛ boni a bɛ nenyia mɔ nwunle ye wɔ me nwo,+Mɔɔ ɔdaye ti bɛhwenle bɛ nwo bɛvile me nwo bɔkɔɔ,Na bɛlile ananze mɔɔ nvasoɛ ɛnle bɛ nwo zo+ la anzi na ɔmaanle bɛyɛle mgbane a?+ 6 Bɛambiza kɛ, ‘Gyihova wɔ nienwu,Ahenle mɔɔ yele yɛ vile Yigyibiti azɛlɛ zo,+Ahenle mɔɔ lile yɛ nyunlu wɔ fienemgbole ne anu,Azɛlɛ mɔɔ le ɛsɛlɛ+ nee ahuma ahuma,Azɛlɛ mɔɔ nzule ɛnle zo+ na awozinli kabii wɔ zo,Azɛlɛ mɔɔ dasanli biala ɛnva zoNa awie biala ɛndɛnla zolɛ la?’ 7 Akee menvale bɛ membale azɛlɛ mɔɔ kye aleɛ* la azo,Kɛ bɛli zolɛ mbakama nee zolɛ ninyɛne mgbalɛ ne mɔ bie.+ Noko bɛrale na bɛguale me azɛlɛ ne anwo evinli;Bɛmaanle me agyapadeɛ ne yɛle kyibadeɛ.+ 8 Ɛsɔfoma ne ambiza kɛ, ‘Gyihova wɔ nienwu?’+ Bɛdabɛ mɔɔ bɛnea Mɛla ne azo la ɛnze me,Mboaneneavolɛma ne dwazole tiale me,+Ngapezoma ne hanle ngapezo wɔ Beeyale duma nu,+Na bɛdoale bɛdabɛ mɔɔ bɛammaa bɛannyia nvasoɛ biala la. 9 ‘Ɔti me nee bɛ bazie ye zo bieko,’+ Gyihova a se a,‘Na me nee bɛ mra ne mɔ amra noko bazie ye zo.’ 10 ‘Noko bɛpɛ nu bɛhɔ Kitem+ ɛnweazo* bɛhɔnlea. Ɛhɛe, bɛzoa bɛmaa bɛhɔ Kidaa+ na bɛdwenle nwolɛ kpalɛ;Bɛnlea saa debie zɛhae bie ɛzi ɛlɛ a. 11 Asoo maanle bie ɛva ye nyamenle ɛhɔlie debie mɔɔ ɛnle nyamenle la ɛlɛ ɔ? Noko me menli ne ɛva me anyunlunyia ɛhɔlie debie mɔɔ nvasoɛ ɛnle zo la.+ 12 Bɛmɛ anwuma, bɛnlea ɛhye azibɛnwo nu;Ɛzulolɛ kpole ɛmaa bɛ nwo ɛwoso bɛ, Gyihova a se a, 13 ‘Ɔluakɛ me menli ne ɛyɛ ɛtane nwiɔ; Bɛkpo medame mɔɔ mele ngoane nzule ɛvileka la,+Na bɛdabɛ bɛhɔbɔ* bɛ bula,Bula mɔɔ ɛgyigya mɔɔ nzule ɛngola ɛngyinla nu la.’ 14 ‘Asoo Yizilayɛ le sonvolɛ? Ɔle akɛlɛ mɔɔ bɛwole ye wɔ ɔ menle sua nu ɔ? Ɛnee duzu ati a menli fa ye kɔ akɛlɛzonlenlɛ nu a? 15 Awenade ngyikyi* kpo ye;+Bɛmaa bɛ ne zo. Bɛmaa ye azɛlɛ ne ɛhakyi debie ɛzulolɛ bie. Bɛdo senle wɔ ye azuamgbole ne mɔ azo, yemɔti awie biala ɛnde ɛkɛ. 16 Nɔfoma+ nee Tapanehizima+ bɛadidi ɛ ti kanrɛlɛ ne azo too bɛamaa zolɛ adu. 17 Asoo tɛ ɛdawɔ a wɔmaa ɛhye ɛdo wɔ a,Ɔluakɛ wɔkpo Gyihova wɔ Nyamenle ne+Wɔ mekɛ mɔɔ ɛnee ɔlɛkile wɔ adenle la ɔ? 18 Duzu ati a ɔwɔ kɛ ɛfa Yigyibiti adenle zo+Kɛ ɛkanlo Hyaehɔ anu nzule ne bie a? Duzu ati a ɔwɔ kɛ ɛfa Aselea adenle zo+Kɛ ɛkanlo Yufileti ne anu nzule ne bie a? 19 Ɔwɔ kɛ wɔ amumuyɛ ne tenrɛdenrɛ wɔ,Na nɔhalɛ mɔɔ wɔanli la twi ɛ nyunlu. Nea na nwu kɛzi ɔle ɛtane na ɔyɛ ɛnwonle+Kɛ ɛbakpo Gyihova wɔ Nyamenle ne la;Wɔanzulo me fee,’+ Tumivolɛ Awulae, ɛlɔne Gyihova a se a. 20 ‘Mekɛ tendenle mɔɔ ɛze ɛhɔ la, membubule wɔ gyɛnvayile ne anu+Na mentetele wɔ nyɛma ne anu. Noko ɛhanle kɛ: “Menrɛzonle wɔ,” Ɔluakɛ wɔ boka tendenle biala azo nee baka buzuu biala abo+Ɛlale ɛbɔle tuutuu ɛbɛla.+ 21 Menluale wɔ kɛ vanye kɔkɔlɛ mɔɔ le kpalɛ,+ bɛ muala bɛle ma kpalɛ;Noko akee, kɛ ɔyɛle mɔɔ wɔhakyi vanye nyinli wɔ me nye zo ɛ?’+ 22 ‘Saa ɛfa soda nee saminla dɔɔnwo ebia bɔbɔ a,Wɔ ɛtane ne bamaa ɛ nwo ayɛ evinli dahuu wɔ me nye zo,’+ Tumivolɛ Awulae Gyihova a se a. 23 Kɛ ɔkɛyɛ na wɔaha kɛ, ‘Metɛguale me nwo evinli, Metɛdile Beeyale ne mɔ anzi’ ɛ? Nea adenle mɔɔ ɛluale nu wɔ bɔnza ne anu la. Suzu mɔɔ wɔyɛ la anwo. Ɛle kɛ afunlumu belɛ kakula mɔɔ anwo yɛ ndɛ,Mɔɔ ɛlɛnriandi basabasa ali akɔneaba wɔ ye ndenle nu la, 24 Ɛbɔ nu asoaso mɔɔ fienemgbole nee ɔ nwo ɛli,Ye atiakunluwɔzo maa ɔfunvua ɔkpondɛ nyinli. Saa ɔsɔ a nwane a kɛhola kɛzi ye adenle a? Ɔngyia kɛ bɛdabɛ mɔɔ bɛkpondɛ ye la kɛfonla bɛ nwo. Ye mekɛ* dwu a bɛ sa baha ye. 25 Nea na wɔangua ɛ gyakɛ azeNea ɛ komenzia na nzuhɔne angu wɔ. Noko ɛhanle kɛ: ‘Anyelazo biala ɛnle ɛkɛ!+ Kyɛkyɛ! Mekulo nyɛvolɛ,*+Na mebadoa bɛ.’+ 26 Kɛ mɔɔ bɛkye awule a ɔbɔ anyiemgba la,Zɔhane ala a bɛbɔ Yizilayɛma anyiemgba a,Bɛdabɛ, bɛ arelemgbunli nee bɛ mgbanyima,Bɛ ɛsɔfoma nee bɛ ngapezoma.+ 27 Bɛka bɛkile baka kɛ, ‘Ɛle me papa,’+ Yɛɛ bolɛ noko kɛ, ‘Ɛdawɔ a ɛwole me a.’ Na mame, bɛkakyi bɛ nzi bɛsi me na tɛ bɛ nyunlu ɔ.+ Noko wɔ bɛ anwongyelelɛ mekɛ nu bɛka kɛ,‘Dwazo na die yɛ!’+ 28 Kɛkala bɛ nyamenle ne mɔ mɔɔ bɛyɛle la wɔ nienwu?+ Saa bɛbahola bɛalie bɛ wɔ bɛ anwongyelelɛ mekɛ nu a bɛmaa bɛdwazo,O Dwuda, kɛ bɛ azuamgbole ne mɔ dodo de la, zɔhane ala a bɛ nyamenle ne mɔ dodo de a.+ 29 ‘Duzu ati a bɛ nee me ɛzie ye zo a? Duzu ati a bɛ kɔsɔɔti bɛdwazo bɛtia me a?’+ Gyihova a se a. 30 Mebo bɛ mra ne mɔ mgbane.+ Bɛanlie ɛdenrɛdenrɛlɛ biala bɛando nu;+Bɛdabɛ bɛ konle dadeɛ ɛhu bɛ ngapezoma,+Kɛ awenade mɔɔ sɛkye ninyɛne la. 31 O awolɛndoazo, bɛzuzu Gyihova edwɛkɛ ne anwo. Meyɛ kɛ fienemgbole memaa YizilayɛmaAnzɛɛ azɛlɛ mɔɔ awozinli kabii wɔ zo la ɔ? Duzu ati a ɛhye mɔ, me menli ne, ɛha kɛ, ‘Yɛkɔ akpɔsa yɛ nwo tɔ yɛ, Yɛnrɛra ɛ nwo ɛkɛ ne bieko’ a?+ 32 Asoo bɛlɛra mɔɔ ɛnze nrenyia la arɛle bahola avi ye agudeɛ,Na atɔfolɛ raalɛ arɛle avi ye tabule* ɔ? Noko me menli ne arɛle ɛvi me mekɛ tendenle.+ 33 O raalɛ, nea kɛzi ɛdua nrɛlɛbɛ adenle zo ɛkpondɛ kulovolɛ a! Wɔtete ɛ nwo wɔ amumuyɛ ndenle nu.+ 34 Ehyiavolɛma mɔɔ ɛnze nwolɛ bie la mogya ɛheha wɔ tɛladeɛ ne anu,+Meannwu kɛ bɛlɛbu wɔ sua ne bɛawolo nu ɛdeɛ;Noko ɔwɔ wɔ adɛladeɛ ne mɔ amuala anu.+ 35 Noko akee ɛka kɛ, ‘Me nwo ɛnlɛ edwɛkɛ. Nɔhalɛ nu, ye ɛya ne ɛvi me nwo zo.’ Kɛkala melɛfa ndɛnebualɛ meara ɛ nwo zoƆluakɛ ɛka kɛ, ‘Metɛyɛle ɛtane.’ 36 Duzu ati a ɛbu wɔ adenle ne mɔɔ wɔhakyi ye la debie ekyi ɛ? Yigyibiti ati ɛ nyunlu bagua aze,+Kɛ mɔɔ Aselea ati ɛ nyunlu guale aze la.+ 37 Ɛhye ati, ɛbava ɛ sa wɔagua ɛ ti zo wɔavinde wɔahɔ,+Ɔluakɛ Gyihova ɛkpo bɛdabɛ mɔɔ wɔva ɛ rɛle wɔwula bɛ nu la;Bɛnrɛmaa ɔnrɛwie wɔ boɛ.”\n^ Anzɛɛ “tola dɔɔnwo wɔ zo.”\n^ Anzɛɛ “mbɔra ne mɔ azo.”\n^ Anzɛɛ “bɛhɔpɛ,” ɔbayɛ kɛ wɔ bolɛ nu.\n^ Anzɛɛ “awenade ngakula mɔɔ anwo yɛ se la.”\n^ Hibulu aneɛ nu, “Ye siane ne.”\n^ Anzɛɛ “adalɛ nyamenle.”\n^ Anzɛɛ “ye atɔfolɛ aguzo.”


KENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Brazil Mumule Aneɛ Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombia Mumule Aneɛ Croatian Czech Danish Dutch Efik English Estonian Ewe Fijian Finnish French Ga Georgian German Giliki Guarani Haitian Creole Hiligaynon Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kazakh Kikongo Kikuyu Kiluba Kinyarwanda Kirghiz Korean Kwangali Latvian Lingala Lithuanian Luo Malagasy Mexico Mumule Aneɛ Myanmar Ngabere Norwegian Nzema Papiamento (Aruba) Papiamento (Curaçao) Peru Mumule Aneɛ Polish Portuguese Quechua (Bolivia) Romanian Russia Mumule Aneɛ Russian Sango Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spain Mumule Aneɛ Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Vietnamese Wayuunaiki Xhosa Yoruba Zulu\nKƐZI ƆMAA ƆKOLA ƆBA YE ZƆ Ɛ?\nMary: Ɛnɛ melɛfa trate ɛhye meamaa awie biala mɔɔ wɔ ɛke la. Ɔti ne se, Ɛkulo kɛ Ɛnwu Nɔhalɛ ne Ɔ? Wɔ ɛdeɛ ɛne.\nSoma: Ɛhye fane ɛzonlenlɛ nwo ɔ?\nMary: Ɛhɛe. Nea kpuyia nsia ne mɔɔ wɔ zolɛ la. Kpuyia ɛhye mɔ boni a—\nSoma: Fa sie ɛkɛ ne ala. Mmasɛkye wɔ mekɛ wɔ me nwo.\nMary: Duzu ati a ɛlɛka ɛhye a?\nSoma: Nɔhalɛ ne a le kɛ, mengola mennwu ye bɔbɔ kɛ medie Nyamenle medi a.\nMary: Ɔyɛ, meda wɔ ase kɛ wɔha wɔhile me la. Maa membiza wɔ, Asoo kɛ dahuu ɛte nganeɛ la ɛne?\nSoma: Kyɛkyɛ, ɛnee mekɔ asɔne. Noko mengyakyile la ɛhyɛ.\nMary: Ɔyɛ. Maa membɔ me duma mengile wɔ. Bɛfɛlɛ me Mary.\nSoma: Bɛfɛlɛ me Soma.\nMary: Ɔyɛ me fɛ kɛ menwu wɔ a, Soma.\nMary: Meamba ɛke kɛ meka ye kyengye kɛ ɛlie me diedi ne ɛdo nu, Soma. Noko mekulo kɛ mete edwɛkɛ bie abo. Asoo debie titile bie wɔ ɛkɛ mɔɔ ɔmmaa ɛnlie ɛnli kɛ Nyamenle wɔ ɛkɛ ɔ?\nSoma: Ɛhɛe. Kale dole me mame aze wɔ ɛvolɛ 17 mɔɔ ɛze ɛhɔ la anu.\nMary: O, gyakɔ. Ɔbodale ɔ?\nSoma: Ɛhɛe, ɔvi zɔhane mekɛ ne yeyɛ wuleravolɛ.\nMary: Edwɛkɛ ɛhye yɛ alɔbɔlɛ. Yemaa ɛ nwo ɛbubu wɔ.\nSoma: Ɔle zɔ. Yemɔti ɔsi me nwo kɛ, saa Nyamenle wɔ ɛkɛ a, kɛzi ɔmanle ɔrale ye zɔ ɛ? Kɛmɔti a Nyamenle bamaa yɛanwu amaneɛ zɛhae ɛ?\nƆLE ƐTANE KƐ YƐBABIZA DEƐMƆTI Ɔ?\nMary: Ndelebɛbo wɔ wɔ nganeɛdelɛ nee wɔ kpuyia ne anu. Saa yɛnwu amaneɛ a, yɛkulo kɛ yɛnwu deɛmɔti. Nɔhalɛ nu, Baebolo mekɛ zo mrenya nee mraalɛ nɔhavoma bie mɔ bɔbɔ bizale bie!\nMary: Ɛhɛe. Ɛ nye balie kɛ mebahile wɔ nwolɛ neazo wɔ Baebolo ne anu ɔ?\nMary: Tie mɔɔ ngapezonli Habakɛke nɔhavo ne bizale Nyamenle, mɔɔ bɛhɛlɛ ye wɔ Habakɛke, tile 1, ngyehyɛnu 2 nee 3 la: “Menzu menvɛlɛ wɔ moalɛ ɔhɔdwu kenlenzu na wɔadie me? Anzɛɛ mendeɛdea nu kɛ, “Konle o! Konle o!” na wɔalie yɛ? Duzu ati a ɛmaa me nye nwu nvonleɛ nee ngyegyelɛ ɛ?” Edwɛkɛ ɛhye mɔ nee mɔɔ ɛta ɛbiza la le ko ɔ?\nMary: Nyamenle andea Habakɛke kɛ ɔbizale zɔhane edwɛkɛ ne la, yɛɛ yeanga yeangile Habakɛke kɛ ɔhyia diedi dɔɔnwo ala.\nSoma: Ɔyɛ anyelielɛ.\nGYIHOVA KYI AMANEƐNWUNLƐ\nMary: Baebolo ne kilehile kɛ Nyamenle nwu yɛ amaneɛnwunlɛ ne na ɔdwenle yɛ nwo.\nMary: Maa mengile wɔ neazo bie wɔ Adendulɛ 3:7. Ɛbagenga ɔ?\nSoma: Ɛhɛe. Ɔkenga kɛ: “Akee [Gyihova] zele kɛ, ‘Menwu me menli mɔɔ wɔ Yigyibiti la amaneɛnwunlɛ ne, eza mede bɛ ɛzunlɛ ne, ɔlua abodelɛ mɔɔ bɛ gyima zo neavolɛma ne ɛlɛfa ahile bɛ la.’”\nMary: Mo. Kɛmɔ ngɛlɛlera ɛhye kile la, saa menli nwu amaneɛ a, Nyamenle nwu ye ɔ?\nSoma: Ɛhɛe, ɔzɔho kɛ ɔnwu ye.\nMary: Ɔnnwu mɔɔ kɛzi la ala. Nea ngyehyɛnu ne foa mɔɔ li amozi la. Nyamenle hanle kɛ: ‘Menwu abodelɛ mɔɔ bɛlɛfa bɛahile bɛ la.’ Asoo ɛhye kile kɛ ɔle Nyamenle mɔɔ ɔndwenle yɛ nwo?\nSoma: Kyɛkyɛ, ɔnle zɔ.\nMary: Nɔhalɛ nu, ɛbahola wɔanwu debie, noko kɛ ɔbaha wɔ yeamaa wɔayɛ nwolɛ debie la le ngakyile kolaa.\nSoma: Ɔle zɔ.\nMary: Mekɛ mɔɔ ɛhye wɔ yɛ adwenle nu la, maa yɛgenga neazo bieko wɔ mekɛ mɔɔ ɛnee Nyamenle menli ɛlɛnwu amaneɛ la. Bɛhɛlɛle ye wɔ Ayezaya 63:9. Ngyehyɛnu ne foa mɔɔ lumua la ka kɛ: “Bɛ nyanelilɛ kɔsɔɔti yɛle ye nyanelilɛ.” Ɛbaha kɛ Nyamenle menli nyanelilɛ ne gyegyele ye ɔ?\nSoma: Ɛhɛe, ɔkile zɔ.\nMary: Soma, nɔhalɛ ne a le kɛ, Nyamenle dwenle yɛ nwo kpole, na ɔngulo kɛ ɔnwu kɛ yɛlɛdi nyane. Saa yɛlɛdi nyane a, ɔdi yɛ nyane ne bie.\nKƐMƆTI A YEHYƐ A?\nMary: Saa mebahɔ a, debie ko wɔ ɛkɛ mɔɔ mekulo kɛ meka nwolɛ edwɛkɛ mekile wɔ a.\nSoma: Yoo mede.\nMary: Suzu mɔɔ Baebolo ne ka ye wɔ Nyamenle tumi ne anwo la anwo nea. Ngyehyɛnu mɔɔ wɔ me ti anu la a le Gyɛlɛmaya 10:12. Ɛbagenga ɔ?\nSoma: Ɛhɛe. Ɔkenga kɛ: ‘Ɔvale ye tumi a ɔbɔle azɛlɛ ye a, ɔvale ye nrɛlɛbɛ a ɔbɔle ewiade a, ɔvale ye ndelebɛbo a ɔbɔle anwomanyunlu a.’\nMary: Mo. Maa yɛdwenle ngyehyɛnu ɛhye anwo ekyii. Ɛnee ɔhyia kɛ Nyamenle nyia tumi na yeahola yeabɔ ewiade nee debie biala mɔɔ wɔ nu la ɔ?\nMary: Saa Nyamenle lɛ tumi ɔfa ɔbɔ debie biala mɔɔ yɛnwu ye la a, asoo yɛ nye ɛnla kɛ ɔlɛ tumi wɔ ye abɔdeɛ nwo zo?\nMary: Dwenle wɔ mame anwo bieko nea. Duzu ati a ɛnwu kɛ ɔlɛdi nyane a ɔgyegye wɔ ɛ?\nSoma: Ɔboalekɛ mekulo ye edwɛkɛ. Me mame ɔ.\nMary: Saa ɛlɛ tumi mɔɔ bamaa wɔayɛ ye ayile ɛnɛ a, anrɛɛ ɛbayɛ zɔ ɔ?\nMary: Dwenle mɔɔ ɛhye kile la anwo nea. Baebolo ne kilehile kɛ Nyamenle nwu yɛ amaneɛnwunlɛ, ɔte nganeɛ ɔmaa yɛ, yɛɛ ɔlɛ tumi kpole. Asoo ɛkola ɛnwu kɛzi ɔhyia kɛ Nyamenle komo ɔ nwo zo na yeamba yɛ amaneɛnwunlɛ ne anvi ɛkɛ ne ndɛndɛ la?\nSoma: Metɛdwenlenle nwolɛ zɔhane ɛlɛ.\nMary: Asoo ɔbayɛ kɛ adwenle kpalɛ bie ati a ɔtɛyɛle nwolɛ debie na yɛ ngyegyelɛ ne abo apɛ a? *\nSoma: Hmm, medie medi kɛ ɔbahola yeayɛ.\nMary: Mede kɛ awie ɛlɛfɛlɛ wɔ, yemɔti mebara mekɛ fofolɛ, na yɛazuzu edwɛkɛ ɛhye anwo yɛahɔ moa.\nSoma: Mo. Me nye balie nwolɛ. *\nBaebolo nu edwɛkɛ titile bie wɔ ɛkɛ mɔɔ kye wɔ adwenle ɔ? Ɛkulo kɛ ɛnwu Gyihova Alasevolɛ diedi anzɛɛ nyɛleɛ bie anwo debie dɔɔnwo ɔ? Saa ye zɔhane a, yɛ ye ndɛndɛ ka kile Gyihova Alasevolɛ ne mɔ anu ko. Ɔ nye balie kɛ ɔ nee wɔ bazuzu zɔhane edwɛkɛ ne anwo.\n^ ɛden. 61 Saa ɛkpondɛ nwolɛ edwɛkɛ dɔɔnwo a, nea Duzu A Baebolo ne Kilehile Amgba A? buluku ne mɔɔ Gyihova Alasevolɛ ɛyɛ la tile 11.\n^ ɛden. 64 Edwɛkɛ ɛhye bie mɔɔ bara kenlebie la bazuzu deɛmɔti Nyamenle maa amaneɛnwunlɛ nwo adenle la anwo.\nBaebolo buluku mɔɔ lumua la kilehile deɛmɔti Nyamenle maa ninyɛndane si wɔ mekɛ mɔɔ ɔlɛ tumi ɔmaa bɛgyakyi la anu.


‘Nwu Kɛ Gyihova Kɛnlɛma Si De La’ | Debiezukoalɛ\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tamil Tatar Telugu Thai Tigrinya Totonac Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nAmaneɛnwunlɛ bahola agyegye yɛ kpole kpalɛ. Ɔkola ɔsɛkye yɛ adwenle, ɔmaa yɛyɛ bɛtɛɛ na ɛbɛlabɔlɛ fonle yɛ. Belemgbunli Devidi mɔɔ dɛnlanle aze wɔ tete Yizilayɛ la hɔle ngyegyelɛ dɔɔnwo anu. Kɛzi ɔlile nwolɛ gyima ɛ? Devidi luale edwɛne mɔɔ ka ahonle la azo buale kɛ: “Metea nu mefɛlɛ [Gyihova], mefa me modolɛ nzɛlɛlɛ meto ɔ nyunlu. Meye me edwɛkɛ kɔsɔɔti meto ɔ nyunlu; meka me amaneɛnwunlɛ mekile ye. Saa me ɛnwomenle wie a, ɛze me ndenle kɔsɔɔti.” Ɛhɛe, Devidi bɛlɛle ɔ nwo aze zɛlɛle Nyamenle moalɛ.—Edw. 142:1-3.\nDevidi bɛlɛle ɔ nwo aze zɛlɛle Gyihova moalɛ wɔ ngyegyelɛ mekɛ nu\nDevidi hanle ye wɔ ye edwɛne bieko anu kɛ: ‘Debie ko yɛɛ mebiza ye Gyihova ɛkɛ a, na yemɔ yɛɛ mebakpo ɔ bo zo a; kɛ menwɔdɛnla Gyihova sua nu dahuu, wɔ mekɛ mɔɔ mede ngoane nu, kɛ menwɔnwu kɛ Gyihova kɛnlɛma si de, na meabiza moalɛ wɔ ye Ɛzonlenlɛ Sua ne anu.’ (Edw. 27:4) Ɛnee Devidi ɛnle Livaenli, noko dwenle nwo nea kɛ ɔgyi ɛleka nwuanzanwuanza mɔɔ ɔbikye ɛleka mɔɔ bɛsonle nɔhalɛ ɛzonlenlɛ la wɔ alie ne anwo. Devidi nyianle anyezɔlɛ kpole wɔ ye ahonle nu na ɔhulole kɛ ɔkɛva ye ngoane mekɛ kɔsɔɔti ɔkɛdɛnla ɛkɛ amaa yeanwu “kɛ [Gyihova] kɛnlɛma si de.”\nEdwɛkɛkpɔkɛ “kɛnlɛma” kile “debie mɔɔ ɔle kpalɛ, anzɛɛ adwenle nee nganeɛdelɛ mɔɔ anu te.” Devidi anye zɔle Nyamenle ngyehyɛleɛ mɔɔ yeyɛ yemaa ye ɛzonlenlɛ la dahuu. Bie a yɛbabiza yɛ nwo kɛ, ‘Asoo mete nganeɛ mɔɔ Devidi dele la bie?’\nKILE NYAMENLE NGYEHYƐLEƐ NWO ANYEZƆLƐ\nƐnɛ, ngyehyɛleɛ mɔɔ yɛdua zo yɛbikye Gyihova la ɛngyi sua bie mɔɔ ɛnyelɛ nwu ye la azo. Emomu, yemɔ a le Nyamenle sunsum nu ɛzonlenlɛ sua kpole ne—ngyehyɛleɛ nwuanzanwuanza mɔɔ bɛdua zo bɛsonle nɔhalɛ nu la. * Saa yɛkile anyezɔlɛ wɔ ngyehyɛleɛ ɛhye anwo a, yɛdayɛ noko ‘yɛbanwu kɛ Gyihova kɛnlɛma si de la.’\nSuzu kɔbele azukponle ne mɔɔ bɛyela azubɔdeɛ wɔ zo mɔɔ ɛnee gyi ndanlɛ sua ne anuhɔlɛ ne la anwo nea. (Ade. 38:1, 2; 40:6) Azukponle zɔhane gyi ɛkɛ maa ɛhulolɛ mɔɔ Nyamenle lɛ kɛ ɔbalie Gyisɛse afɔlebɔlɛ ne yeado nu la. (Hib. 10:5-10) Dwenle mɔɔ ɛhye kile maa yɛ la anwo nea! Ɛzoanvolɛ Pɔɔlo hɛlɛle kɛ: “Mɔɔ ɛnee yɛle Nyamenle kpɔvolɛma la, yelua ɔ Ra ne ewule zo ɔ nee yɛ ɛli ngamɔnu na yeyɛ yɛ ɔ gɔnwo mɔ.” (Wulo. 5:10) Saa yɛnyia diedi wɔ Gyisɛse mogya ne anu a, yɛbahola yɛanyia Nyamenle anyunlu ɛlolɛ na yɛanyia anwodozo kɛ yɛle Ɔ gɔnwo. Saa yɛyɛ zɔ a, yɛ nee ‘Gyihova bɛanyia agɔnwolɛvalɛ mɔɔ anu yɛ se.’—Edw. 25:14.\nƆluakɛ yɛnlu yɛ nwo na yɛzia yɛra Nyamenle ɛkɛ la ati, yeva yɛ “ɛtane ne mɔ amuala” yehyɛ yɛ. (Gyi. 3:19) Yɛ gyinlabelɛ ne le kɛ pilizanli mɔɔ ɔdi ninyɛne mɔɔ ɔyɛle ye dɛba la anwo nyane na ɔyɛ nzenzaleɛ wɔ mekɛ mɔɔ ɔlɛkendɛ kɛ bɛbahu ye la. Ndɛnebuavolɛ mɔɔ se anwunvɔne la nwu ɛhye a, ɔbamaa bɛapɛ nrenya ne edwɛkɛ ne anu—mɔɔ bɛnrɛhu ye a. Nea kɛzi pilizanli ɛhye bali fɛlɛko a! Kɛmɔ ndɛnebuavolɛ ne yɛle la, Gyihova nwu bɛdabɛ mɔɔ bɛnlu bɛ nwo la anwunvɔne na ɔmbua bɛ ewule fɔlɛ.\nNinyɛne mɔɔ fane nɔhalɛ ɛzonlenlɛ nwo mɔɔ Devidi nwunle ye wɔ Gyihova ɛzonlenlɛ sua ne anu la bie a le ɔ gɔnwo mɔ Yizilayɛma dɔɔnwo ne mɔɔ ɔ nee bɛ yia nu, Mɛla ne mɔɔ bɛkenga na bɛkilehile nu wɔ bagua nu, ɛyɛlɛ evuanlɛ ne mɔɔ bɛyela, yɛɛ ɛsɔfoma nee Livaema ɛzonlenlɛ nwuanzanwuanza ne. (Ade. 30:34-38; Ɛdi. 3:5-8; Mɛla 31:9-12) Nɔhalɛ ɛzonlenlɛ nu gyimalilɛ ɛhye mɔ mɔɔ ɛnee wɔ tete Yizilayɛ la lɛ ye sɔhovolɛ ɛnɛ.\nKɛmɔ ɛnee ɔde ye wɔ tete ne la, ɛnɛ noko nea “kɛ ɔsi ɔle kɛnlɛma nee kpalɛ, kɛ mediema kɛbɔ nu kɛdɛnla koyɛlɛ nu [a]!” (Edw. 133:1) Yɛ “gɔnwo mɔ diedima” anwo ɛlɛso kpalɛ wɔ ewiade amuala. (1 Pita 2:17) Bɛkenga Nyamenle Edwɛkɛ ne bɛkilehile nu wɔ yɛ debiezukoalɛ ne mɔ abo. Gyihova dua ye ahyehyɛdeɛ ne azo ɔfa adehilelɛ kpalɛ ɔmaa yɛ. Eza bɛdua mbuluku zo bɛmaa yɛ sunsum nu aleɛ dɔɔnwo mɔɔ yɛfa yɛyɛ bɛtianwo nee abusua debiezukoalɛ. Neazo Eku ne anu amra ko hanle kɛ: “Saa medwenledwenle Gyihova Edwɛkɛ ne anwo, mesuzu mɔɔ ɔkile la anwo, mekpondɛ nwunu nee ndelebɛbo nwonlomɔ biala a, ɔmaa menyia sunsum nu anwonyia nee ahunlundwolɛ.” Ɛhɛe, ‘adwenle nu ɛbukelɛ’ kola maa yɛ nye die kpalɛ.—Mrɛ. 2:10.\nƐnɛ, Gyihova Nyamenle die ye azonvolɛ nzɛlɛlɛ to nu dahuu. Gyihova bu nzɛlɛlɛ ɛhye mɔ kɛ ɛyɛlɛ evuanlɛ. (Edw. 141:2) Nea kɛnlɛma mɔɔ ɔde kɛ, saa yɛbɛlɛ yɛ nwo aze yɛbikye Gyihova Nyamenle wɔ nzɛlɛlɛ nu a Ɔ nye die yɛ nwo kpalɛ a!\nMosisi zɛlɛle kɛ: “Maa yɛ Awulae yɛ Nyamenle ne anwunvɔnezelɛ ne ɛrɛla yɛ nwo zo, na maa yɛ sa anloa gyima ɛyɛ kpalɛ ɛmaa yɛ.” (Edw. 90:17) Saa yɛfa mɔdenlebɔlɛ yɛyɛ ɛzonlenlɛ gyima ne a, Gyihova yila yɛ gyima ne azo. (Mrɛ. 10:22) Bie a ɛnee yɛboa awie mɔ yɛmaa bɛzukoa nɔhalɛ ne. Ɔbayɛ kɛ yɛgyinla yɛ munlililɛ nu ɛvolɛ dɔɔnwo ne ala wɔ ɛzonlenlɛ gyima ne anu ɔnva nwo anyetele, anwodolɛ, nyanelilɛ anzɛɛ kpɔdekpɔdeyɛlɛ mɔɔ yɛyia la. (1 Tɛs. 2:2) Noko akee, ‘yɛnwu kɛ Gyihova kɛnlɛma si de’ nee kɛzi yɛ anwuma Selɛ ne anye die yɛ mɔdenlebɔlɛ nwo kpalɛ la.\nDevidi dole edwɛne kɛ: “[Gyihova] a le me afoa nu ɛdeɛ nee me debie biala a; wɔmɔ yɛɛ ɛlɛ me a. Me ɛdeɛ ɛdɔ aze anyelielɛ nu ɛmaa me.” (Edw. 16:5, 6) Devidi hilele agɔnwolɛvalɛ mɔɔ ɔ nee Gyihova lɛ nee nwolɛ adenle mɔɔ yenyia ɔlɛsonle ye, mɔɔ ɔle ye “afoa nu ɛdeɛ” la anwo anyezɔlɛ kpole. Kɛmɔ ɔdole Devidi la, yɛdayɛ noko yɛbahola yɛahɔ ngyegyelɛ dɔɔnwo anu, noko yɛlɛ sunsum nu nyilalɛ dɔɔnwo! Yemɔti bɛmaa yɛhɔ zo yɛhile nɔhalɛ ɛzonlenlɛ nee Gyihova sunsum nu ɛzonlenlɛ sua ne anwo anyezɔlɛ dahuu.\n^ ɛden. 6 Nea The Watchtower July 1, 1996, mukelɛ 14-24.


Kpɔkɛ Mɔɔ Menzile Ye Me Ngakula Nu—Kɛ Ɔboa Menli Mɔɔ Wɔ Cambodia | Debiezukoalɛ\nKENGA YE WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumule Aneɛ Croatian Czech Danish Drehu Dutch Efik English Estonian Ewe Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nMekɛ mɔɔ ngakula bie vi Cambodia rale me sukulu ɛkɛ wɔ Columbus, Ohio, U.S.A wɔ 1985 ne anu la, ɛnee bɔ zo mɔɔ menyia ɛvolɛ bulu a. Ɛnee ngakula mrenya ne mɔ anu ko te Nrelenza ekyii. Ɔvale menli mɔɔ bɛkile bɛ nyane, mɔɔ bɛku bɛ, nee mɔɔ bɛnyia bɛ ti la nvoninli ɔhilele me. Saa melɛdwenle ngakula ɛhye mɔ anwo nɔɔzo a, ɔmaa mesu. Ɛnee mekulo kɛ meka Paladaese nee ewudwazo anyelazo ne anwo edwɛkɛ mekile bɛ, noko ɛnee bɛnde me aneɛ ne. Ɔnva nwo kɛ ɛnee mele kakula la, menzile kpɔkɛ kɛ mebazukoa Cambodia aneɛ ne amaa meahola meaha Gyihova anwo edwɛkɛ meahile me sukuluma ne. Ɛnee menze kɛ kpɔkɛzilɛ ɛhye baboa me kenlebie.\nCambodia aneɛ ne ɛzukoalɛ ɛnla aze. Menzile kpɔkɛ fane nwiɔ kɛ megyakyi, noko Gyihova luale me awovolɛ nwo zo zile me adua. Nzinlii, me kilehilevolɛma nee me gɔnwo mɔ sukuluma dule me folɛ kɛ memkpondɛ gyima mɔɔ bamaa meanyia ahatualɛ kpole la. Noko ɛnee mekulo kɛ meyɛ adekpakyelɛ, na amaa meadwu me bodane ne anwo la, menzile kpɔkɛ kɛ mebazukoa ninyɛne bie mɔ wɔ mekɛ mɔɔ melɛkɔ sukunwiɔ mɔɔ ɔbamaa meanyia gyima mɔɔ bɛfa mekɛ foa bɛyɛ la. Mekpɔne sukulu a, meta me nee dahuu adekpakyelɛma kɔ daselɛlilɛ. Eza mendule me nwo menziele ɛkɛ mengilele sukuluma mɔɔ ɛnee ɛlɛsukoa Nrelenza aboka bɛ aneɛ ne anwo la debie—kpɔkɛzilɛ ɛhye boale me kpalɛ.\nMekɛ mɔɔ menyianle ɛvolɛ 16 la, mendele kɛ ekpunli bie mɔɔ bɛyɛ debiezukoalɛ wɔ Cambodia aneɛ nu la wɔ Long Beach, California, U.S.A. Me mengɔle ɛkɛ ne na menzukoale kɛzi bɛkenga Cambodian aneɛ ne la. Menwiele sukulu ala la, menyɛle adekpakyelɛ na mendoale zo mengale edwɛkɛ ne mengilele Cambodiama mɔɔ bɛbikye me la. Menyianle ɛvolɛ 18 la, mendwenlenle nwo kɛ metu meahɔ Cambodia. Ɛnee ɛkɛ ne tɛyɛ ɛzulolɛ ɛdeɛ, noko ɛnee meze kɛ menli mɔɔ bo mgbe bulu mɔɔ bɛwɔ Cambodia la anu ekyi bie ala a ɛde Belemgbunlililɛ edwɛkpa ne a. Mekɛ zɔhane, ɛnee asafo ko pɛ mɔɔ nolobɔlɛma 13 ala a wɔ nu la a wɔ maanle ne anu a. Mekɛ mɔɔ lumua mɔɔ mengɔle Cambodia la, ɛnee meli ɛvolɛ 19. Ɛvolɛ nwiɔ anzi, menyɛle kɛ metu meahɔ ɛkɛ. Menyianle gyima mɔɔ bɛfa mekɛ foa bɛyɛ la, ɛnee mekile edwɛkɛ bo na eza mekile Nrelenza mefa menea me nwo wɔ ɛzonlenlɛ gyima ne anu. Nzinlii, mengyale raalɛ mɔɔ ɔ nee me lɛ bodane ko la. Yɛbɔ nu, yɛboa Cambodiama dɔɔnwo yɛmaa bɛyila bɛ nwo zo bɛmaa Nyamenle.\nGyihova ɛmaa ‘menyia mɔɔ mekpondɛ la.’ (Edw. 37:4) Ɛdoavolɛyɛlɛ le gyima mɔɔ maa ahunlundwolɛ tɛla gyima biala. Ɛvolɛ 16 mɔɔ meva medɛnla Cambodia la, Gyihova azonvolɛ 13 ne mɔɔ ɛnee wɔ ɛkɛ la ɛrayɛ asafo 12 yɛɛ ekpunli 4!—Jason Blackwell anloa edwɛkɛ ɔ.


Gyisɛse Boka Zo Ɛdendɛlɛ Ne (Mateyu 5-7) | Baebolo Nu Edwɛkɛ\nNEA kɛ Gyisɛse de ɛke a. Ɔlɛkilehile menli ɛhye mɔ kɔsɔɔti wɔ boka bie azo wɔ Galeli. Menli mɔɔ de bikye ye kpalɛ la a le ye ɛdoavolɛma ne. Yekpa bɛ nuhua 12 kɛ bɛyɛ ye ɛzoanvolɛma. Ɛzoanvolɛma ne le Gyisɛse ɛdoavolɛma titile. Ɛze bɛ aluma ɔ?\nYɛlɛ Saemɔn Pita nee ɔ diema Andelu wɔ ɛkɛ. Akee yɛlɛ Gyemise nee Dwɔn, noko mɔɔ bɛle mediema a. Bɛfɛlɛ ɛzoanvolɛ ko noko Gyemise yɛɛ bɛfɛlɛ bieko Saemɔn. Bɛfɛlɛ ɛzoanvolɛma nwiɔ Dwudase. Ko a le Dwudase Yesekaleɔto yɛɛ bɛfɛlɛ Dwudase ko ne mɔɔ ɛha la noko Tadease. Akee yɛlɛ Felepe nee Natanayɛle (mɔɔ eza bɛfɛlɛ ye Baatɔlomiyu), yɛɛ Mateyu nee Tɔmase.\nMɔɔ Gyisɛse vi Samɛlea rale la anzi, ɔbɔle ɔ bo kɛ ɔka edwɛkɛ ne wɔ mekɛ mɔɔ lumua la anu kɛ: ‘Anwuma belemgbunlililɛ ne ɛbikye.’ Ɛze mɔɔ zɔhane belemgbunlililɛ ne de la ɔ? Ɔle Nyamenle arane. Gyisɛse a le zolɛ belemgbunli a. Ɔbali tumi yeavi anwuma na yeava anzondwolɛ yeara azɛlɛ ye azo. Nyamenle belemgbunlililɛ ne bayɛ azɛlɛ ye amuala paladaese kɛnlɛma.\nGyisɛse ɛlɛkilehile menli ne belemgbunlililɛ ne anwo debie wɔ ɛke. Ɔlɛkilehile nuhua kɛ: ‘Bɛyɛ nzɛlɛlɛ a bɛyɛ ye zɛhae. Yɛ Ze mɔɔ wɔ anwuma, wɔ duma nwo ɛde. Wɔ belemgbunlililɛ ɛrɛla. Bɛyɛ wɔ ɛhulolɛdeɛ wɔ azɛlɛ ye azo, kɛmɔ bɛyɛ ye wɔ anwuma lɔ la.’ Menli dɔɔnwo fɛlɛ ɛhye ‘Awulae Nzɛlɛlɛ Ne.’ Bie mɔ fɛlɛ ye ‘Yɛ Ze Mɔɔ wɔ Anwuma’ ne. Ɛbahola wɔaha nzɛlɛlɛ ne amuala ɔ?\nGyisɛse eza ɛlɛkilehile menli ne kɛzi ɔwɔ kɛ bɛ nee bɛ nwo di la. Ɔse: ‘Mɔɔ bɛkpondɛ kɛ menli yɛ maa bɛ la, bɛdabɛ noko bɛyɛ zɔhane ala bɛmaa bɛ.’ Asoo saa menli nee wɔ di ye wɔ atiakunlukɛnlɛma nu a ɛngulo ɔ? Yemɔti, Gyisɛse ɛlɛka ahile yɛ kɛ, ɔwɔ kɛ yɛ nee awie mɔ di ye wɔ atiakunlukɛnlɛma nu. Asoo wɔ paladaese azɛlɛ ne azo mekɛ mɔɔ awie biala ɛlɛyɛ ɛhye la ɔnrɛyɛ kɛnlɛma ɔ?\nMateyu tile 5 kɔdwu 7; 10:1-4.\nAwie mɔ anwubielɛ maa yɛnwu kɛ saa yɛfa Gyisɛse Boka Zo Edwɛkɛhanlɛ ne yɛdi gyima a, ɔmaa yɛnyia asetɛnla kpalɛ la.


Ɛwu A Ɛnee Ɔtɛwiele: Sukoa Debie Fi Gyisɛse Nee Lazalɛse Ɛkɛ (Dwɔn 11)\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Gujarati Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Krio Latvian Lingala Lithuanian Luganda Luo Macedonian Malagasy Malay Malayalam Maltese Marathi Maya Mizo Moore Myanmar Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Persian Polish Portuguese (Brazil) Punjabi Quechua (Bolivia) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tamil Tatar Telugu Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\nBɛtani le namule ekyi bie mɔɔ ɛvi ɛkɛ mɔɔ kɔ Gyɛlusalɛm le mayɛlɛ nwiɔ la. (Dwɔn 11:18) Ɔhale mekɛ ekyi na Gyisɛse awu la esiane bie zile wɔ ɛkɛ. Lazalɛse, mɔɔ le Gyisɛse agɔnwo kpalɛ la, anwo dole ye kpole arɛlevilɛ nu na ɔwule.\nMekɛ mɔɔ Gyisɛse dele edwɛkɛ ne la, ɔhanle ɔhilele ye ɛdoavolɛma kɛ Lazalɛse ɛlafe, na ɔkulo kɛ ɔkɔtunwue ye. (Dwɔn 11:11) Noko Gyisɛse ɛdoavolɛma ne ande ye edwɛkɛ ne abo, yemɔti Gyisɛse hanle hilele bɛ wienyi kɛ: “Lazalɛse ɛwu.”—Dwɔn 11:14.\nBɛziele ye na ɔlile kenle nna la, Gyisɛse hɔle Bɛtani kɛ ɔkakyekye Maata, mɔɔ ɔ diema a ɛwu la arɛle. Maata hanle kɛ: “Saa ɛwɔ ɛke a, anrɛɛ me diema nrenya ne anwu!” (Dwɔn 11:17, 21) Gyisɛse zele ye kɛ: “Mame a mele ewudwazo ne nee ngoane ne a. Mɔɔ kɛlie me kɛli la, saa ɔwu bɔbɔ a ɔkɛnyia ngoane.”—Dwɔn 11:25.\nAmaa yeahile kɛ zɔhane edwɛkɛ ne ɛnle ɛwɔkɛ mgbane la, Gyisɛse hɔle nla ne anwo na ɔdeanle nu kpole kɛ: “Lazalɛse, dwazo bɛla!” (Dwɔn 11:43) Menli mɔɔ gyigyi ɛkɛ ne la nwunle azibɛnwo debie, nrenya ne mɔɔ ɛwu la vindele rale.\nƐnee Gyisɛse ɛlumua ɛdwazo menli nwiɔ. Mekɛ bie ɔdwazole kakula bɛlɛra bie—Gyeeyaelɛse ara raalɛ ne. Kolaa na yeadwazo ye la, ɔhanle kɛ ɔlɛdafe.—Luku 8:52.\nYɛ ye nzonlɛ kɛ wɔ Lazalɛse nee Gyeeyaelɛse ara raalɛ ne ewule ne anwo, Gyisɛse vale ewule dole nafelɛ nwo. Ndotonwo ɛhye fɛta. Kɛmɔti ɛ? Awie da a ɔnde ɛhwee na ɔmaa ɔda ali kɛ ɔlɛdie ɔ menle wɔ nyane nee amaneɛnwunlɛ nwo. (Nolobɔvo ne 9:5; nea ɛlɛka “Ewule Le Kɛ Nafelɛ Botoo.”) Gyisɛse alumua ɛdoavolɛma dele mɔwuamra nɔhalɛ gyinlabelɛ ne abo wienyi. Encyclopedia of Religion and Ethics ka kɛ, “Gyisɛse ɛdoavolɛma nwunle ewule kɛ nafelɛ, yɛɛ azie zo kɛ ɛleka mɔɔ menli mɔɔ ɛwu wɔ diedi nu die bɛ menle la.” *\nƆle arɛlekyekyelɛ ɔmaa yɛ kɛ yɛkɛnwu kɛ mɔwuamra ɛla wɔ ewule nu yɛɛ bɛnde nyane biala. Ɛhye ati ewule ɛnle feabo yɛɛ ɔnle kɛ ɔmaa ɛzulolɛ ka yɛ.\n“SAA SONLA WU A, ƆKƐDƐNLA NGOANE NU BIEKO Ɔ?”\nƆdwu nɔsolɛ a yɛ nye die kɛ yɛbala kpalɛ ɛdeɛ, noko nwane a kulo kɛ ɔda dahuu a? Anyelazo boni a yɛlɛ kɛ mɔwuamra mɔɔ bɛla wɔ ewule nu la bɛadwazo ara ngoane nu—kɛmɔ Lazalɛse nee Gyeeyaelɛse ara raalɛ ne yɛle la a?\nMekɛ mɔɔ tete selɛ Dwobu dele nganeɛ kɛ ɔka ekyii ɔwu la ɔbizale nwolɛ kpuyia. Ɔbizale kɛ: “Saa sonla wu a, ɔkɛdɛnla ngoane nu bieko ɔ?”—Dwobu 14:14.\nMekɛ mɔɔ ɔlɛtendɛ yeahile Tumivolɛ Bedevinli Nyamenle ne la, Dwobu buale ye kpuyia ne kɛ: “Ɛbavɛlɛ, na mebalie wɔ zo; ɛ nwo balɔ ɛ sa anloa gyima.” (Dwobu 14:15) Ɛnee Dwobu die di kɛ Gyihova anwo balɔ kenle mɔɔ Ɔbadwazo Ye sonvolɛ ne mɔɔ di nɔhalɛ la. Ɛnee Dwobu ɛlɛdwenle debie mgbane nwo ɔ? Kyɛkyɛ.\nMenli mɔɔ Gyisɛse dwazole bɛ la manle ɔlale ali wienyi kɛ Nyamenle manle Gyisɛse tumi wɔ ewule nwo zo. Nɔhalɛ nu, Baebolo ne ka kɛ kɛkala Gyisɛse lɛ “Ewule nee Ɛbolɔ sanvɛ ne.” (Yekile 1:18) Yemɔti kɛmɔ Gyisɛse nyianle tumi dwazole Lazalɛse la, ɔbadwazo menli wɔ kenlebie.\nBaebolo ne ka ewudwazo ɛwɔkɛ ɛhye anwo edwɛkɛ fane dɔɔnwo. Anwumabɔvolɛ bie hanle hilele ngapezonli Daneɛle kɛ: “Ɛbawu, na awieleɛ mekɛ ne dwu a, ɛbagyinla ɛleka mɔɔ bɛhyehyɛ bɛmaa wɔ la.” (Daneɛle 12:13) Gyisɛse hanle hilele Sadusiima, mɔɔ le Dwuu mgbanyima mɔɔ bɛnlie ewudwazo ne bɛnli la kɛ: “Bɛvo kpole! Ɔboalekɛ bɛnze Nyamenle Edwɛkɛ ne anzɛɛ Nyamenle tumi ne kɛ si de la.” (Mateyu 22:23, 29) Ɛzoanvolɛ Pɔɔlo hanle kɛ: ‘Me anyelazo mɔɔ melɛ wɔ Nyamenle anu la a le kɛ ɛtanevolɛma nee kpalɛyɛlɛma badwazo ara ngoane nu.’—Gyima ne 24:15.\nMEKƐ BONI A BƐBADWAZO MƆWUAMRA A?\nMekɛ boni a ɛtanevolɛma nee kpalɛyɛlɛma ewudwazo ɛhye bara zo a? Anwumabɔvolɛ ne hanle hilele tenlenenli Daneɛle kɛ ɔbadwazo wɔ “awieleɛ mekɛ ne” anu. Maata noko liele lile kɛ ɔ diema nrenya, Lazalɛse, ‘badwazo ara ngoane nu wɔ mekɛ ne mɔɔ li awieleɛ la anu.’—Dwɔn 11:24.\nBaebolo ne kile kɛ “awieleɛ mekɛ” ɛhye a Kelaese Belemgbunlililɛ tumi ne babɔ ɔ bo a. Pɔɔlo hɛlɛle kɛ: “Ɔluakɛ ɔwɔ kɛ Kelaese di belemgbunli kɔkpula kɛ Nyamenle kɛli ye agbɔvolɛ amuala anwo zo konim na ɔkɛva bɛ ɔkɛwula ɔ gyakɛ abo la. Kpɔvolɛ mɔɔ li amozi mɔɔ bɛbazɛkye ye la a le ewule.” (1 Kɔlentema 15:25, 26) Ɛhye a le adwenle titile mɔɔ ɔti ɔwɔ kɛ yɛsɛlɛ kɛ Nyamenle Belemgbunlililɛ ne ɛrɛla na bɛyɛ Nyamenle ɛhulolɛdeɛ wɔ azɛlɛ ye azo la. *\nKɛmɔ Dwobu nwunle ye bɔkɔɔ la, ɔle Nyamenle ɛhulolɛdeɛ kɛ ɔbadwazo mɔwuamra. Saa zɔhane mekɛ ne dwu a, bɛbadu ewule bo bɔkɔɔ. Na awie biala ɛnrɛbiza ye bieko kɛ, ‘Asoo ɛwu a ɛnee yewie?’\n^ ɛden. 8 Nrelenza edwɛkɛkpɔkɛ mɔɔ bɛhile ɔ bo “azie zo” la vi Giliki edwɛkɛkpɔkɛ mɔɔ kile “ɛleka mɔɔ bɛda” la.\n^ ɛden. 18 Ɛkulo kɛ ɛsukoa Nyamenle Belemgbunlililɛ ne anwo ninyɛne dɔɔnwo a, nea Duzu A Baebolo ne Kilehile Amgba A? buluku ne mɔɔ Gyihova Alasevolɛ ɛyɛ la tile 8.\nEwule Le Kɛ Nafelɛ Botoo\n“Maa me nye zo ɛda, amaa meanla wɔ ewule nu.”—Edwɛndolɛ 13:3, NW.\n“‘Yɛ gɔnwo Lazalɛse ɛlafe, na mekɔ meahɔdunwue ye.’ Ɛdoavolɛma ne buale kɛ, ‘Awulae, saa yelafe a, ɛnee ɔbadunwue!’ Gyisɛse ɛnee kpondɛ aze kɛ Lazalɛse ɛwu.”—Dwɔn 11:11-13.\n“Devidi zonlenle ye Nyamenle wɔ ye mekɛ zo na [ɔlale wɔ ewule nu].”—Gyima ne 13:36.\n“Bɛdwazo Kelaese bɛvi ewule nu kɛ menli mɔɔ bɛla wɔ ewule nu la anu ma mɔɔ lumua.”—1 Kɔlentema 15:20, NW.\n“Yɛngulo kɛ yɛfa menli mɔɔ bɛla wɔ ewule nu la anwo edwɛkɛ yɛfea bɛ, amaa bɛanli alɔbɔlɛ kɛmɔ bɛdabɛ mɔɔ bɛha mɔɔ bɛnlɛ anyelazo biala yɛ la.”—1 Tɛsalonaekama 4:13, NW.\n“Wɔ mɔwuamra banyia ngoane. Me avunli badwazo. Bɛdwazo na bɛva anyelielɛ bɛdo edwɛne!”—Ayezaya 26:19, NW.\n“Menli mɔɔ ɛwu la anu dɔɔnwo badwazo ara ngoane nu.”—Daneɛle 12:2.\n“Mekɛ ɛlɛba mɔɔ mɔwuamra amuala bade ɔ ne wɔ bɛ [ngakyelɛ] nla ne mɔ anu, na bɛvi bɛ nla ne mɔ anu bɛbavinde.”—Dwɔn 5:28, 29.\nFa nwa awie Fa nwa awie Ɛwu A Ɛnee Ɔtɛwiele!


2 Edwɛkɛsisilɛ 31 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 31:1-21\nHɛzikaya dule kpɔkyevolɛma abo vile ɛkɛ (1)\nBɛboale ɛsɔfoma nee Livaema kpalɛ (2-21)\n31 Mɔɔ bɛwiele ɛhye mɔ amuala ala la, Yizilayɛma mɔɔ ɛnee wɔ ɛkɛ ne la amuala hɔle Dwuda azuamgbole ne mɔ azo, na bɛbubule ɛzonlenlɛ mpila ne mɔ,+ bɛpepɛle ɛzonlenlɛ mbaka* ne mɔ,+ na bɛbubule ɛzonlenlɛ ɛleka ne mɔ*+ nee afɔlemokyea+ mɔɔ wɔ Dwuda nee Bɛngyaman la amuala, yɛɛ mɔɔ wɔ Yifelaem nee Manasɛ la,+ kɔkpula kɛ bɛzɛkyele bɛ bɔkɔɔ, ɛhye anzi Yizilayɛma amuala ziale hɔle bɛ azuamgbole ne mɔ azo, bɛ nuhua ko biala hɔle ye sua nu. 2 Akee Hɛzikaya yɛle ɛsɔfo ne mɔ ekpunli ekpunli+ yɛɛ Livaema ne ekpunli ekpunli,+ na ɔmaanle ɛsɔfoma ekpunli ko biala nee Livaema ekpunli ko biala gyima,+ kɛ bɛbɔ ɛyelalɛ afɔle nee anzodwolɛ afɔle, bɛzonle na bɛyɛ mo na bɛye ayɛlɛ wɔ Gyihova alienwo* ɛkɛ+ nlenkɛ mgbole ne mɔ anloa. 3 Bɛvale belemgbunli mumua ne ninyɛne ne mɔ bie bɛmaanle kɛ bɛva bɛbɔ ɛyelalɛ afɔle,+ nwonlomɔ nee nɔsolɛ afɔlebɔdeɛ+ boka nwolɛ, yɛɛ ɛyelalɛ afɔle mɔɔ bɛbɔ ye Ɛnwomenlelielɛ kenle,+ siane fofolɛ+ yɛɛ ɛvoyialilɛ ne mɔ+ anu, kɛ mɔɔ bɛhɛlɛ ye wɔ Gyihova Mɛla ne anu la. 4 Yeanga ye zɔ, ɔhanle ɔhilele menli mɔɔ wɔ Gyɛlusalɛm la kɛ bɛva ɛsɔfoma nee Livaema kyɛfoa ne bɛmaa bɛ,+ amaa bɛali Gyihova mɛla ne azo pɛpɛɛpɛ.* 5 Mɔɔ bɛhanle edwɛkɛ ne ala la, Yizilayɛma vale ma mɔɔ limoa, nwanye fofolɛ, nwole+ nee wolɛ dɔɔnwo kpalɛ yɛɛ ɛbɔ nu nzoleɛ+ kɔsɔɔti bie rale; bɛvale debie biala ngyɛnu bulu anu ko dɔɔnwo kpalɛ bɛrale.+ 6 Na Yizilayɛma nee Dwudama mɔɔ dede Dwuda azuamgbole ne mɔ azo la noko vale bɛ nlankɛ nee mboane ngyɛnu bulu anu ko ne mɔ nee ninyɛne nwuanzanwuanza ne mɔɔ bɛdele nwolɛ bɛmaanle Gyihova bɛ Nyamenle ne la ngyɛnu bulu anu ko ne rale.+ Bɛvale bɛrale na bɛhuohuanle bɛ edukue dɔɔnwo. 7 Bɛbɔle ɔ bo bɛhuohuanle bɛ ndoboa ne anloa edukue edukue wɔ siane nsa ne anu;+ na bɛwiele siane nsuu ne anu.+ 8 Mɔɔ Hɛzikaya nee mgbanyima ne mɔ rale na bɛnwunle ninyɛne edukue edukue ne mɔ la, bɛyele Gyihova ayɛlɛ na bɛyilale ye menli Yizilayɛma. 9 Hɛzikaya bizale ɛsɔfo ne mɔ nee Livaema ne ninyɛne edukue edukue ne anwo edwɛkɛ, 10 na ɛsɔfo kpanyinli Azalaya mɔɔ vi Zeedɔko sua nu la zele ye kɛ: “Ɔvi mekɛ mɔɔ bɛbɔle ɔ bo kɛ bɛfa ninyɛne bɛara Gyihova sua nu la,+ menli ne di aleɛ maa bɛ ko yi na bie dɔɔnwo tɛbɔ ɛkɛ, ɔluakɛ Gyihova ɛyila ye menli ne, na dɔɔnwo kpalɛ ɛhye ɛha.”+ 11 Ɛhye ati Hɛzikaya zele bɛ kɛ bɛyɛ ninyɛnezielɛ ɛleka*+ wɔ Gyihova sua nu ɛkɛ, yemɔti bɛyɛle. 12 Bɛlile nɔhalɛ bɛvale ninyɛne ne bɛrale, ngyɛnu bulu anu ko*+ ne mɔ nee ninyɛne nwuanzanwuanza ne mɔ; bɛmaanle Livaenli Konanaya nleanle ɛhye mɔ amuala azo, na ɔnle ɛkɛ a ɔ diema Hyemɛyae a wɔ ɛkɛ a. 13 Gyɛhayɛle, Azazaya, Neehate, Asahɛle, Gyɛlimɔto, Dwozabade, Yileɛle, Yesemakaya, Meehate yɛɛ Bɛnaya a le mbɔlɔba mgbanyima mɔɔ Belemgbunli Hɛzikaya hanle kɛ bɛboa Konanaya nee ɔ diema Hyemɛyae a, yɛɛ Azalaya a nleanle nɔhalɛ Nyamenle ne sua ne azo a. 14 Na Livaenli Yemenaa ara Kola mɔɔ nea aduduleɛ+ anlenkɛ kpole ne la a ɛnee nea afɔle mɔɔ bɛfi bɛ ɛhulolɛ nu bɛbɔ+ bɛmaa nɔhalɛ Nyamenle ne la azo a, na ɔhyɛle ninyɛne mɔɔ bɛvale bɛrɛlɛle Gyihova+ nee ninyɛne nwuanzanwuanza kpalɛ ne mɔ.+ 15 Na menli mɔɔ vea ɔ bo la a le Yidɛn, Menayamen, Gyɛhyua, Hyɛmaya, Amalaya yɛɛ Hyɛkanaya mɔɔ bɛwɔ ɛsɔfo ne mɔ azuamgbole ne mɔ+ azo, mɔɔ bɛbu bɛ nɔhavoma la ati bɛva gyima bɛwula bɛ sa nu kɛ bɛhyɛ aleɛ ne pɛpɛɛpɛ bɛmaa bɛ mediema ne mɔ wɔ bɛ ekpunli ne mɔ anu+ bɛmaa mgbole nee ngyikyi kɔsɔɔti la. 16 Bɛyɛle ɛhye bɛbokale aleɛ mɔɔ bɛhyɛle bɛmaanle mrenyia mɔɔ bɛli ɛvolɛ nsa mɔɔ kɔ mɔɔ bɛhɛlɛle bɛ aluma kɛ mɔɔ bɛ mbusua de, mɔɔ bɛrazonlenle dahuu wɔ Gyihova sua ne anu na bɛyɛle gyima mɔɔ bɛvale bɛmaanle bɛ ekpunli ekpunli ne mɔ la anwo. 17 Bɛhɛlɛle ɛsɔfo ne mɔ nee Livaema mɔɔ ɛli ɛvolɛ 20 mɔɔ kɔ la+ aluma kɛ mɔɔ bɛ mbusua nee bɛ papa mɔ awuke ne mɔ de la+ bɛmaanle bɛ ekpunli ekpunli gyima ne mɔ.+ 18 Bɛhɛlɛle bɛ ngakula ne mɔ, bɛ ye mɔ, bɛ mra mrenyia nee bɛ mra mraalɛ kɔsɔɔti yɛɛ bɛ asafo ne amuala aluma bɛbokale abusua ne anwo—ɔluakɛ bɛhɔle zo bɛmaanle bɛ nwo dele na bɛyɛle gyima ne mɔɔ bɛbule bɛ nɔhavoma la ati bɛvale bɛwulale bɛ sa nu la— 19 nee Aalɔn abozoamra ne, ɛsɔfo ne mɔ mɔɔ de adidileka mɔɔ zuozua azuamgbole ne mɔ azo la.+ Bɛbobɔle mrenyia bie mɔ aluma na bɛyele bɛ wɔ azuamgbole ne mɔ amuala azo kɛ bɛva nrenyia ko biala mɔɔ boka ɛsɔfo ne mɔ anwo nee awie biala mɔɔ bɛhɛlɛle ye duma bɛbokale Livaema abusua ne anwo la aleɛ bɛmaa ye. 20 Hɛzikaya yɛle ɛhye wɔ Dwuda amuala, na ɔhɔle zo ɔyɛle mɔɔ le kpalɛ na ɔtenrɛ na ɔle nɔhalɛ la wɔ Gyihova ye Nyamenle ne anye zo. 21 Na gyima biala mɔɔ ɔyɛle kɛ ɔfa yeakpondɛ ye Nyamenle ne abo zo la, saa ɔfale nɔhalɛ Nyamenle ne sua ne anu ɛzonlenlɛ gyima nwo o,+ anzɛɛ Mɛla nee adehilelɛ nwo o, ɔvile ye ahonle nu a ɔyɛle a, na ɔwiele ye boɛ.\n^ Anzɛɛ “bɛadu bɛ nwo bɛamaa bɔkɔɔ.”\n^ Anzɛɛ “taete.”\n2 Edwɛkɛsisilɛ 31


KENGA YE WƆ Abbey Afrikaans America Mumule Aneɛ Amharic Argentina Mumule Aneɛ Armenian Attié Baoule Bété Cebuano Chichewa Chitonga Chitonga (Malawi) Chopi Chuabo Chuukese Cibemba Costa Rica Mumule Aneɛ Croatian Drehu Dutch Ecuador Mumule Aneɛ Efik English Estonian Fijian Finnish French Ga German Giliki Gitonga Greenlandic Guatemala Mumule Aneɛ Hiligaynon Hmong (White) Hungarian Icelandic Iloko Indonesian Isoko Italian Japan Mumule Aneɛ Japanese Kikaonde Kiluba Kinyarwanda Korean Kurdish Kurmanji (Caucasus) Kwangali Kwanyama Laotian Lingala Luganda Lunda Luo Luvale Macedonian Macua Mahorian (Roman) Malagasy Malay Mapudungun Maya Mexico Mumule Aneɛ Miskito Nahuatl (Northern Puebla) Navajo Ndebele (Zimbabwe) Niuean Norwegian Nzema Oromo Panama Mumule Aneɛ Papiamento (Curaçao) Persian Polish Portuguese (Brazil) Quechua (Bolivia) Rarotongan Russia Mumule Aneɛ Russian Saramaccan Senoufo (Cebaara) Serbian (Cyrillic) Serbian (Roman) Setswana Shona Sidama Spain Mumule Aneɛ Spanish Swahili Swedish Tagalog Tahitian Tajiki Tetun Dili Thai Tigrinya Tiv Tongan Tsonga Turkmen Tuvaluan Twi Urhobo Uruund Uzbek Venda Wayuunaiki Wolaita Xhosa Yacouba Yoruba Zulu\nGyihova baye ninyɛndane mɔɔ Seetan ɛyɛ la kɔsɔɔti avi ɛkɛ ne bɔkɔɔ. Gyihova ɛva Gyisɛse ɛzie azɛlɛ ye kɔsɔɔti azo belemgbunli. Wɔ Gyisɛse tumililɛ bo, azɛlɛ ne bayɛ paladaese.—Daneɛle 7:13, 14; Luku 23:43.\nGyihova a ɛva ninyɛne ɛhye mɔ ɛbɔ ɛwɔkɛ:\nALEƐ BABU: “Azɛlɛ ye ɛhye aleɛ dɔɔnwo ɛmaa yɛ, Nyamenle, yɛ Nyamenle ne, ɛyila yɛ.” “Maa aleɛ ɛbu azɛlɛ ne azo; maa abɛlɛ ɛzi agole wɔ awoka ne mɔ azo.”—Edwɛndolɛ 67:6; 72:16.\nKONLE ƐNLE ƐKƐ BIEKO: ‘Bɛrɛla, baranlea Gyihova gyima mɔɔ ɛli . . . Yemaa bɛgyakyi konle wɔ azɛlɛ ye amuala azo.’—Edwɛndolɛ 46:8, 9.\nƐTANEVOLƐMA BAVI ƐKƐ: “Bɛbaminli amumuyɛma abo zo . . . Ɔnrɛhyɛ biala ɛnee amumuyɛnli ne abo zo ɛminli, ɛbahɔnlea ɛleka mɔɔ ɔwɔ la, na ɛnrɛnwu ye.”—Edwɛndolɛ 37:9, 10.\nANWODOLƐ, NYANE, ANZƐƐ EWULE ƐNLE ƐKƐ BIEKO: “Anyenzinlirama anye badukue, anzondilirama anzo badukue. Abuburama bawuluwulu kɛ ahɛtɛboɛ, yɛɛ mumulema bava anyelielɛ ado edwɛne.”—Ayezaya 35:5, 6.\nGyihova ɛnle kɛ Seetan nee sunsum evinli ne mɔ la, ɔmbɔ adalɛ. Ɛwɔkɛ biala mɔɔ ɔbɔ la ba nu. (Luku 1:36, 37) Gyihova kulo wɔ na ɔkpondɛ kɛ ɛtɛnla Paladaese ne mɔɔ ɔbayɛ la anu bie. Yemɔti kpondɛ Gyihova Alasevolɛ ne mɔ na sukoa nɔhalɛ mɔɔ wɔ Nyamenle Edwɛkɛ ne anu la anwo ninyɛne dɔɔnwo. Saa ɛfa nɔhalɛ ne ɛbɔ wɔ ɛbɛla a, ɛbanyia fanwodi wɔavi adalɛ ngilehilelɛ nee diedi mgbane nwo. Mekɛ ɛlɛkɔ la, bɛbalie wɔ bɛavi ɛtane nee ewule akɛlɛ ɛzonlenlɛ bo. Na kɛmɔ Gyisɛse hanle la: “Bɛbanwu nɔhalɛ ne, na nɔhalɛ ne bamaa bɛanyia bɛ ti.”—Dwɔn 8:32.\nSukoa mɔɔ edwɛkpa ne mɔɔ vi Nyamenle ɛkɛ kile, deɛmɔti ɔhyia ndɛndɛ ɛnɛ, nee mɔɔ ɔwɔ kɛ ɛyɛ la.


“Bɛmmamaa Bɛ Ahonle Tu, Medame A Mele Bɛ Nyamenle A” Ayezaya 41:10 | Ɛzinzalɛ Arane Debiezukoalɛ\nKENGA YE WƆ Acholi Afrikaans Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Aukan Australia Mumule Aneɛ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik English Esan Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Gitonga Greenlandic Guadeloupean Creole Guarani Guatemala Mumule Aneɛ Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Honduras Mumule Aneɛ Hungarian Hungary Mumule Aneɛ Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenya Mumule Aneɛ Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malawi Mumule Aneɛ Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mizo Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumule Aneɛ Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Mumule Aneɛ Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Salvador Mumule Aneɛ Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Mumule Aneɛ Tajiki Tamil Tarascan Tatar Telugu Tetun Dili Thai Thai Mumule Aneɛ Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\n“Bɛmmasulo, ɔluakɛ me nee bɛ lua; bɛmmamaa bɛ ahonle tu, medame a mele bɛ Nyamenle a. Mebamaa bɛ anwosesebɛ, mebaboa bɛ.”—AYE. 41:10.\nEDWƐNE 7 Gyihova, Yɛ Anwosesebɛ\n1-2. (a) Kɛzi edwɛkɛ mɔɔ wɔ Ayezaya 41:10 la hanle adiema raalɛ Yoshiko ɛ? (b) Gyihova maanle bɛhɛlɛle edwɛkɛ zɔhane kɛ ɔboa nwane mɔ?\nKILISIENENLI raalɛ nɔhavo bie mɔɔ bɛfɛlɛ ye Yoshiko la dele amaneɛ ɛtane bie. Ye dɔketa zele ye kɛ, ɔnrɛhyɛ ɔbawu. Kɛzi ɔyɛle ye nyɛleɛ ɛ? Yoshiko hakyele Baebolo tɛkese mɔɔ ɔ nye die nwo la, Ayezaya 41:10. (Kenga.) Akee ɔzele ye dɔketa ne kɛ ɔnzulo, ɔluakɛ Gyihova bazɔ ye nu. * Arɛlekyekyelɛ edwɛkɛ mɔɔ wɔ tɛkese zɔhane anu la maanle yɛ diema raalɛ ne nyianle Gyihova anu anwodozo kpalɛ. Saa yɛlɛyia sɔnea kpole bie a, zɔhane tɛkese ne baboa yɛdayɛ noko. Amaa yɛanwu kɛzi ɔbahola yɛaboa yɛ la, bɛmaa yɛlimoa yɛzuzu deɛmɔti Nyamenle maanle Ayezaya hɛlɛle edwɛkɛ zɔhane la anwo.\n2 Alimoa ne, Gyihova maanle Ayezaya hɛlɛle edwɛkɛ zɔhane vale kyekyele Dwuuma mɔɔ bɛ nee bɛ bahɔ akɛlɛzonlenlɛ nu wɔ Babelɔn la arɛle. Noko, Gyihova maanle bɛhɛlɛle bɛziele, tɛ kɛ ɔfa yeaboa Dwuuma mɔɔ bɛ nee bɛ hɔle akɛlɛzonlenlɛ nu la ala, emomu ye menli kɔsɔɔti, ɔvi mekɛ zɔhane mɔɔ ba la. (Aye. 40:8; Wlo. 15:4) Ɛnɛ, yɛde “mekɛ mɔɔ anu yɛ se la” anu, ɔti yɛhyia anwosesebɛmaanlɛ mɔɔ wɔ Ayezaya buluku ne anu la anwo yɛtɛla mekɛ biala.—2 Tim. 3:1.\n3. (a) Ɛwɔkɛ boni mɔ a wɔ Ayezaya 41:10, mɔɔ bɛkpa kɛ ɛvolɛdwɛkɛ maa 2019 a? (b) Kɛmɔti a yɛhyia anwodozo mɔɔ ɛwɔkɛ ɛhye mɔ maa yɛnyia la anwo ɛ?\n3 Wɔ edwɛkɛ ɛhye anu, yɛbazuzu Gyihova ɛwɔkɛ ne mɔ anu nsa mɔɔ maa yɛ diedi nu mia mɔɔ wɔ Ayezaya 41:10 la anwo: (1) Gyihova nee yɛ balua, (2) ɔle yɛ Nyamenle, yɛɛ (3) ɔbaboa yɛ. Yɛhyia anwodozo edwɛkɛ * zɔhane mɔ anwo, ɔluakɛ yɛyia ngyegyelɛ wɔ ɛbɛlabɔlɛ nu kɛ Yoshiko la. Eza ɔwɔ kɛ yɛgyinla ewiade ngyegyelɛ nloa. Arane mgbanyima mɔɔ lɛ tumi kpalɛ la ɛlɛyɛ yɛ nuhua bie mɔ kpɔdekpɔde. Bɛmaa yɛzuzu anwodozo edwɛkɛ nsa ɛhye mɔ anwo ngoko.\n“ME NEE BƐ LUA”\n4. (a) Anwodozo edwɛkɛ mɔɔ limoa mɔɔ yɛbazuzu nwo la a le boni? (Eza nea ɔ bo ɛkɛ edwɛkɛ ne.) (b) Kɛzi Gyihova ka nganeɛ mɔɔ ɔte ɔmaa yɛ la anwo edwɛkɛ ɛ? (d) Kɛzi Nyamenle edwɛkɛ ɛhye ka wɔ ɛ?\n4 Anwodozo edwɛkɛ mɔɔ Gyihova ɛlimoa ɛha la ɛne: “Bɛmmasulo, ɔluakɛ me nee bɛ lua.” * Gyihova ɛhile kɛ ɔ nee yɛ lua ɔluakɛ ɔ nye wɔ yɛ nwo yɛɛ ɔkulo yɛ. Nea kɛzi yeha nganeɛ mɔɔ ɔte ɔmaa yɛ nee ɛhulolɛ mɔɔ ɔlɛ ɔmaa yɛ anwo edwɛkɛ la. Gyihova hanle kɛ, “Bɛsonle bolɛ wɔ me nye zo, medi bɛ eni, na mekulo bɛ.” (Aye. 43:4) Tumi biala ɛnle ewiade mɔɔ bamaa Gyihova akpo ye azonvolɛ a; ye nɔhalɛlilɛ ne gyi kpundii. (Aye. 54:10) Ye ɛlɔlɛ nee ye agɔnwolɛvalɛ maa yɛnyia akɛnrasesebɛ. Ɔbabɔ yɛ nwo bane ɛnɛ, kɛ mɔɔ ɔbɔle ɔ gɔnwo Ebilam (Ebileham) anwo bane la. Gyihova zele ye kɛ: “Ebilam, mmasulo, na mebabɔ ɛ nwo bane.”—Mɔl. 15:1.\nƆlua Gyihova moalɛ zo, yɛbahola yɛagyinla sɔnea biala mɔɔ le kɛ azule anzɛɛ senle la anloa (Nea ɛdendɛkpunli 5-6) *\n5-6. (a) Kɛzi yɛkola yɛnwu kɛ Gyihova kulo kɛ ɔboa yɛ ɔmaa yɛgyinla yɛ sɔnea ne mɔ anloa ɛ? (b) Duzu a yɛsukoa yɛfi Yoshiko neazo ne anu a?\n5 Yɛze kɛ Gyihova anye die nwo kɛ ɔbaboa yɛ wɔ yɛ ngyegyelɛ kɔsɔɔti anu, ɔluakɛ yebɔ ye menli ɛwɔkɛ kɛ: “Saa bɛlua nzule buma nu a, me nee bɛ balua; bɛlua azule ne mɔ anu a, bɛnrɛmonla bɛ; saa bɛlua senle nu a, senle ne ɛnrɛyela bɛ, yɛɛ ye ɛzɔlɛ gbolamgbolam ne ɛnrɛyela bɛ.” (Aye. 43:2) Edwɛkɛ ɛhye mɔ abo kile duzu?\n6 Gyihova ɛtɛbɔle yɛ ɛwɔkɛ ɛnɛ kɛ ɔbaye yɛ ngyegyelɛ yeavi ɛkɛ, emomu ɔnrɛmaa ngyegyelɛ mɔɔ le kɛ “azule” la ɛnrɛyi ɛnrɛva yɛ anzɛɛ sɔnea mɔɔ le kɛ “senle” la ɛnrɛyela yɛ bɔkɔɔ. Yebɔ ɛwɔkɛ kɛ ɔ nee yɛ balua, na yɛaboa yɛ yɛamaa “yɛagyinla” ngyegyelɛ zɔhane mɔ anloa. Duzu a Gyihova bayɛ a? Ɔbamaa yɛazie yɛ nwo dii amaa yɛali nɔhalɛ yɛamaa ye, bɔbɔ wɔ ewule nu. (Aye. 41:13) Ɛhye yɛle zɔ wɔ Yoshiko mɔɔ yɛlimoa yɛha ɔ nwo edwɛkɛ la afoa nu. Ɔ ra raalɛ ne ka kɛ: “Yɛ nye liele kɛzi Ɔmɔ ziele ɔ nwo dii la anwo. Yɛnwunle kɛ amgba Gyihova ɛmaa yenyia anzodwolɛ. Ɔmɔ hanle Gyihova nee ye ɛwɔkɛ ne mɔ anwo edwɛkɛ hilele nɛɛsema nee wuliravolɛma kɔkpula kɛ ɔwule la. Duzu a yɛsukoa yɛfi Yoshiko neazo ne anu a? Saa yɛdayɛ noko yɛnyia Nyamenle ɛwɔkɛ ɛhye: “Me nee bɛ balua,” anu anwodozo a, ɔbamaa yɛayɛ se na yɛava akɛnrasesebɛ yɛagyinla sɔnea mɔɔ yɛbayia la anloa.\n“MEDAME A MELE BƐ NYAMENLE A”\n7-8. (a) Anwodozo edwɛkɛ mɔɔ tɔ zo nwiɔ mɔɔ yɛbazuzu nwo la a le boni, na duzu a ɔkile a? (b) Kɛmɔti a Gyihova zele Dwuuma mɔɔ bɛ nee bɛ hɔle akɛlɛzonlenlɛ nu la kɛ “bɛmmasulo” ɛ? (d) Edwɛkɛ boni a wɔ Ayezaya 46:3, 4 mɔɔ maanle Nyamenle menli ne ahonle dɔle bɛ azule nu a?\n7 Yɛ anwodozo edwɛkɛ mɔɔ tɔ zo nwiɔ mɔɔ Ayezaya hɛlɛle la nzonlɛ: “Bɛmmamaa bɛ ahonle tu, medame a mele bɛ Nyamenle a.” Edwɛkɛ bɛmmamaa bɛ ahonle tu anzɛɛ bɛmmasulo abo kile duzu? Wɔ aneɛ mɔɔ bɛvale bɛhɛlɛle ngyɛnu ɛhye la anu, edwɛkɛkpɔkɛ mɔɔ bɛhile ɔ bo ‘sulo’ la kile “kɛ ɛtoto ɛ nye kɛ debie anzɛɛ awie mɔɔ anwo yɛ ɛzulolɛ la ɛndoa wɔ a” anzɛɛ “ɛtoto ɛ nye kɛ sonla mɔɔ ɛzulolɛ ɛha ye la.”\n8 Kɛmɔti a Gyihova zele Dwuuma mɔɔ bɛ nee bɛ bahɔ akɛlɛzonlenlɛ nu wɔ Babelɔn la kɛ “bɛmmasulo” ɛ? Ɔluakɛ ɛnee ɔze kɛ maanle zɔhane azo amra ahonle badu. Duzu a bamaa bɛ ahonle adu a? Saa ɛvolɛ 70 mɔɔ Dwuuma bava ayɛ ngɛkɛlɛ wɔ Babelɔn la ɛlɛkɔ awieleɛ a, Midea nee Pɛhyea sogyama mɔɔ anwo yɛ se kpalɛ la bateta Babelɔn. Ɛnee Gyihova balua ɛlɔnema ɛhye mɔ anwo zo aye ye menli ne avi akɛlɛzonlenlɛ nu wɔ Babelɔn. (Aye. 41:2-4) Mɔɔ Babelɔnma nee maanle gyɛne zo amra mɔɔ ɛnee de aze wɔ mekɛ zɔhane dele kɛ bɛ agbɔvolɛ ɛlɛba bɛ nwo zo la, bɛhanle bɛhilele bɛ nwo ngoko kɛ “Gyinla ɛ nwo!” Bɛyɛle ɛhye, amaa akɛnrasesebɛ mɔɔ bɛlɛ la amminli. Eza bɛyɛle awozonle dɔɔnwo, bɛ anyelazo a le kɛ bɛbabɔ bɛ nwo bane. (Aye. 41:5-7) Noko, Gyihova hanle Dwuuma ne ahonle dole bɛ azule nu na ɔzele bɛ kɛ: “Bɛmɛ Yizilayɛma, [bɛnle kɛ maanle mɔɔ ɛha la] bɛle me sonvolɛma . . . Bɛmmamaa bɛ ahonle tu, medame a mele bɛ Nyamenle a.” (Aye. 41:8-10) Yɛ ye nzonlɛ kɛ Gyihova hanle kɛ: “Medame a mele bɛ Nyamenle a.” Gyihova luale edwɛkɛ zɔhane azo maanle ye nɔhalɛ azonvolɛ nyianle anwodozo kɛ ɔ rɛle ɛtɛfile bɛ—ɔtɛde bɛ Nyamenle yɛɛ bɛtɛde ye menli. Ɔzele bɛ kɛ: “Mebanlea bɛ nwo zo kpalɛ . . . na mealie bɛ ngoane.” Ɔda ali kɛ arɛlekyekyelɛ edwɛkɛ zɔhane maanle Dwuuma mɔɔ hɔle akɛlɛzonlenlɛ nu la anwosesebɛ.—Kenga Ayezaya 46:3, 4.\n9-10. Duzu ati a ɔnle kɛ yɛsulo a? Maa neazo.\n9 Ewiade tɛnlabelɛ mɔɔ ɛlɛsɛkye la ɛmaa menli dɔɔnwo ahonle ɛdu kpalɛ. Nɔhalɛ nu, yɛdayɛ noko yɛyia ngyegyelɛ ɛhye mɔ bie. Noko ɔnle kɛ yɛmaa yɛ ahonle tu. Gyihova ka kile yɛ kɛ: “Medame a mele bɛ Nyamenle a.” Kɛmɔti a edwɛkɛ ɛhye ati, ɔnle kɛ yɛsulo ɛ?\n10 Suzu ndonwo ɛhye anwo nea: Mgbavolɛ nwiɔ, Jim nee Ben de alopile nu yɛɛ anwoma kpole bie bɔle ɔ bo kɛ ɔbɔ alopile ne a. Mɔɔ anwoma ne ɛlɛbɔ alopile ne kpole la, bɛdele amaneɛbɔlɛ bie kɛ: “Bɛmia bɛ seat belt ne anu kpalɛ, ɔluakɛ ɛleka mɔɔ yɛdwu la, alopile ne bawoso kpole.” Jim ahonle ɛdu kpalɛ. Noko alopile kavolɛ ne toa zo kɛ: “Bɛmmasulo, medame mumua ne a melɛtendɛ la.” Jim woso ɔ ti na ɔka kɛ: “Asoo edwɛkɛ kpalɛ a le ɛyeka?” Noko Jim ɛnwu ye kɛ Ben ahonle ɛtɛtule kolaa, ɔti ɔbiza ye kɛ, “Duzu ati a wɔ ahonle ɛtɛtule a?” Ben sele na ɔka kɛ: “Meze alopile kavolɛ ɛhye kpalɛ. Me papa ɔ!” Akee Ben ka kɛ: “Maa menga me papa anwo edwɛkɛ mengile wɔ. Medie medi kɛ saa ɛnwu ye nee mɔɔ ɔkola ɔyɛ la a, ɛdawɔ noko wɔ ahonle badɔ wɔ azule nu.”\n11. Duzu a yɛsukoa yɛfi mgbavolɛ nwiɔ ne ndonwo ne anu a?\n11 Duzu a yɛsukoa yɛfi ndonwo ɛhye anu a? Le kɛ Ben la, yɛ ahonle ɛtɛtule ɔluakɛ yɛze yɛ anwuma Selɛ Gyihova kpalɛ. Yɛze kɛ ɔbabɔ yɛ nwo bane wɔ ngyegyelɛ mɔɔ yɛyia mɔɔ le kɛ ahumu wɔ awieleɛ mekɛ ɛhye anu la anwo. (Aye. 35:4) Yɛlɛ Gyihova anu anwodozo, ɔti yɛbahola yɛazie yɛ nwo dii wɔ mekɛ mɔɔ ɛzulolɛ ɛha menli gyɛne mɔɔ wɔ ewiade la. (Aye. 30:15) Eza saa yɛka deɛmɔti yɛlɛ Nyamenle anu anwodozo la anwo edwɛkɛ yɛkile yɛ kpalɛzoamra a, ɛnee yɛlɛsukoa Ben. Ɛhye bamaa bɛdabɛ noko bɛalie bɛali kɛ, ɔnva nwo ngyegyelɛ biala mɔɔ bɛbayia la, Gyihova baboa bɛ.\n“MEBAMAA BƐ ANWOSESEBƐ, MEBABOA BƐ”\n12. (a) Anwodozo edwɛkɛ mɔɔ tɔ zo nsa la a le boni? (b) Duzu a Gyihova tumi ne mɔɔ bɛha nwolɛ edwɛkɛ la maa yɛkakye a?\n12 Anwodozo edwɛkɛ mɔɔ tɔ zo nsa mɔɔ Ayezaya hɛlɛle la ɛne: “Mebamaa bɛ anwosesebɛ, mebaboa bɛ.” Ɛnee Ayezaya ɛlimoa ɛha kɛzi Gyihova bamaa ye menli ne anwosesebɛ la anwo edwɛkɛ kɛ: “[Gyihova] lɛ tumi ɛlɛba, Ɔbava ye tumi ne yeazie ye menli ne.” (Aye. 40:10) Edwɛkɛ ɛhye kakye yɛ kɛ Gyihova le Belemgbunli mɔɔ ɔlɛ tumi kpole. Ɔvale ye tumi kpole ne ɔboale ye azonvolɛ na ɔliele bɛ wɔ tete ne, na ɔkɔ zo ɔmaa menli mɔɔ lɛ ye nu anwodozo ɛnɛ la anwosesebɛ na eza ɔbɔ bɛ nwo bane.—Mɛla 1:30, 31; Aye. 43:10.\nAkodeɛ biala mɔɔ bɛyɛ bɛtia Gyihova tumi ɛsalɛ ne la ɛnrɛyɛ kpalɛ (Nea ɛdendɛkpunli 12-16) *\n13. (a) Mekɛ titili boni a Gyihova di ye ɛwɔkɛ mɔɔ se mebamaa bɛ anwosesebɛ la azo a? (b) Edwɛkɛ boni a maa yɛnyia anwosesebɛ nee anwodozo a?\n13 Gyihova di ye ɛwɔkɛ mɔɔ se “mebamaa bɛ anwosesebɛ” la azo, titili saa agbɔvolɛ yɛ yɛ kpɔdekpɔde a. Ɛnɛ, wɔ maanle bie mɔ azo, yɛ agbɔvolɛ ɛlɛbɔ mɔdenle kpalɛ kɛ bɛsi edwɛkɛhanlɛ gyima ne adenle anzɛɛ bɛfa bɛ sa bɛado yɛ ahyehyɛdeɛ ne azo. Noko, yɛmmaa nyɛleɛ ɛhye mɔ ɛngyegye yɛ somaa. Gyihova ɛha anwodozo edwɛkɛ mɔɔ maa yɛnyia anwosesebɛ nee anwodozo a. Ɔbɔ yɛ ɛwɔkɛ kɛ: “Akodeɛ biala mɔɔ bɛyɛ bɛatia wɔ la ɛnrɛyɛ kpalɛ ɛlɛ.” (Aye. 54:17) Edwɛkɛ zɔhane maa yɛkakye nɔhalɛ edwɛkɛ nsa bie.\n14. Duzu ati a saa Nyamenle agbɔvolɛ teta yɛ a, ɔnzi yɛ nwo ɛ?\n14 Mɔɔ limoa, kɛ Kelaese ɛdoavolɛma la, yɛ nye la kɛ bɛbakpɔ yɛ. (Mat. 10:22) Gyisɛse hanle dole ɛkɛ ne kɛ bɛbakpɔ ye ɛdoavolɛma kpalɛ wɔ awieleɛ mekɛ ne anu. (Mat. 24:9; Dwɔn 15:20) Mɔɔ tɔ zo nwiɔ, ngapezonli Ayezaya bɔle kɔkɔ kɛ, yɛ agbɔvolɛ ɛnrɛkpɔ yɛ ala; eza bɛbayɛ akodeɛ biala bɛatia yɛ. Akodeɛ ɛhye mɔ bie a le nrɛlɛbɛ adenle zo mɔɔ bɛdua bɛbɛlɛbɛla menli, adalɛ mgbole nee ɛkpɔlɛ mɔɔ anu yɛ se la. (Mat. 5:11) Gyihova ɛnrɛzi akodeɛ ɛhye mɔ mɔɔ yɛ abgɔvolɛ yɛ tia yɛ la adenle. (Ɛfɛ. 6:12; Yek. 12:17) Noko ɔnle kɛ yɛsulo. Kɛmɔti ɛ?\n15-16. (a) Nɔhalɛ edwɛkɛ mɔɔ tɔ zo nsa mɔɔ ɔwɔ kɛ yɛkakye la a le boni, na kɛzi Ayezaya 25:4, 5 foa ɛhye azo ɛ? (b) Duzu a Ayezaya 41:11, 12 ka kɛ ɔbado yɛ agbɔvolɛ a?\n15 Suzu nɔhalɛ edwɛkɛ mɔɔ tɔ zo nsa mɔɔ ɔwɔ kɛ yɛkakye la anwo. Gyihova hanle kɛ “akodeɛ biala” mɔɔ bɛbayɛ bɛatia yɛ la “ɛnrɛyɛ kpalɛ ɛlɛ.” Kɛ mɔɔ bane bɔ yɛ nwo bane fi ahumu kpole nwo la, zɔhane ala a Gyihova bɔ yɛ nwo bane fi “atisesebɛma ɛtetalɛ” nwo a. (Kenga Ayezaya 25:4, 5.) Yɛ agbɔvolɛ ɛnrɛhola ɛnrɛzɛkye yɛ bɔkɔɔ.—Aye. 65:17.\n16 Gyihova eza maa anwodozo mɔɔ yɛlɛ wɔ ye nu la anu mia ɔluakɛ yemaa yɛnwu mɔɔ bado ‘menli mɔɔ bɛva yɛ nwo ɛya kpole la.’ (Kenga Ayezaya 41:11, 12.) Ɔnva nwo kɛzi yɛ agbɔvolɛ baho atia yɛ anzɛɛ kɛzi konle ne anu bayɛ se la, mɔɔ bavi nu ara ɛne: Nyamenle menli agbɔvolɛ kɔsɔɔti “ɛnrɛhola ɛhwee yɛ, yɛɛ bɛ bo zo baminli.”\nKƐZI YƐNYIA GYIHOVA ANU ANWODOZO KPOLE LA\nAmaa yɛanyia Gyihova anu anwodozo kpole la, ɔwɔ kɛ yɛkenga ɔ nwo debie wɔ Baebolo ne anu dahuu (Nea ɛdendɛkpunli 17-18) *\n17-18. (a) Kɛzi Baebolo ɛgengalɛ kola maa ɛnyia Nyamenle anu anwodozo kpole ɛ? Maa neazo. (b) Kɛzi ɛvolɛdwɛkɛ maa 2019 mɔɔ yɛbadwenledwenle nwo la baboa yɛ ɛ?\n17 Amaa yɛanyia Gyihova anu anwodozo kpole la, ɔwɔ kɛ yɛnwu ye kpalɛ. Amaa yɛanwu Nyamenle kpalɛ la, ɔwɔ kɛ yɛsukoa Baebolo ne na yɛdwenledwenle mɔɔ yɛkenga la anwo kpalɛ. Nɔhalɛ edwɛkɛ mɔɔ fale kɛzi Gyihova bɔle ye menli nwo bane wɔ tete ne la wɔ Baebolo ne anu. Kɛlɛtokɛ zɔhane maa yɛnyia anwodozo kɛ ɔbanlea yɛ ɛnɛ.\n18 Kɛ neazo la, pɛ kɛzi Ayezaya maa yɛnwu kɛ Gyihova babɔ yɛ nwo bane la anwo nvoninli nea. Ɔhanle kɛ Gyihova le mboaneneavolɛ yɛɛ Nyamenle azonvolɛ le mboane mralɛ. Ayezaya hanle ye wɔ Gyihova anwo kɛ: “Ɔbaboɔboa mboane mralɛ ne anloa yeadedɛ bɛ ɔ sa zo. Ɔbavia bɛ ɔ kɛnra azo.” (Aye. 40:11) Saa yɛnwu kɛ Gyihova tumi ɛsalɛ ne wɔ yɛ nwo zo a, ɔmaa yɛte nganeɛ kɛ yɛlɛ banebɔlɛ na yɛ ahonle tɔ yɛ azule nu. Amaa yɛazie yɛ nwo dii ɔnva nwo ngyegyelɛ mɔɔ yɛyia la, akɛlɛ nɔhavo nee nrɛlɛbɛvolɛ ne ɛkpa Ayezaya 41:10 kɛ ɛvolɛdwɛkɛ maa 2019, ɔse, “Bɛmmamaa bɛ ahonle tu, medame a mele bɛ Nyamenle a.” Dwenledwenle anwodozo edwɛkɛ zɔhane anwo. Ɔbamaa wɔ anwosesebɛ yeamaa wɔagyinla ngyegyelɛ mɔɔ ɛbayia la anloa.\nKƐZI ANWODOZO EDWƐKƐ ƐHYE MƆ MƆƆ GYIHOVA ƐHA LA MAA WƆ ANWOSESEBƐ Ɛ?\n“Me nee bɛ lua.”\n“Medame a mele bɛ Nyamenle a.”\n“Mebamaa bɛ anwosesebɛ, mebaboa bɛ.”\nEDWƐNE 38 Ɔbamaa Wɔayɛ Se\n^ ɛden. 5 Yɛ ɛvolɛdwɛkɛ maa 2019 maa yɛnwu ninyɛne nsa mɔɔ yemɔti ɔwɔ kɛ yɛsie yɛ nwo dii saa bɔbɔ ninyɛndane sisi wɔ ewiade ne anu anzɛɛ wɔ yɛ ɛbɛlabɔlɛ nu a. Edwɛkɛ ɛhye bahilehile ninyɛne nsa zɔhane anu na yeaboa yɛ yeamaa yɛade yɛ adwenleadwenle zo na yɛanyia Gyihova anu anwodozo kpalɛ. Dwenledwenle ɛvolɛdwɛkɛ ne anwo. Ɛbahola a kye gua ɛ ti anu. Ɔbamaa wɔagyinla ngyegyelɛ mɔɔ la ɛ nyunlu la anloa.\n^ ɛden. 1 Nea July 2016 Ɛzinzalɛ Arane ne m. 18.\n^ ɛden. 3 EDWƐKƐ MƆƆ BƐHILEHILE NU: Anwodozo edwɛkɛ le nɔhalɛ edwɛkɛ anzɛɛ ɛwɔkɛ mɔɔ kile kɛ adenle biala azo edwɛkɛ bie bara nu. Anwodozo mɔɔ Gyihova maa yɛnyia la kola te yɛ adwenleadwenle zo.\n^ ɛden. 4 Bɛva edwɛkɛkpɔkɛ “Bɛmmasulo” bɛli gyima fane nsa wɔ Ayezaya 41:10, 13, yɛɛ 14. Ngyɛnu ɛhye mɔ eza vale edwɛkɛkpɔkɛ “Me” (mɔɔ gyi ɛkɛ ne maa Gyihova) la lile gyima. Duzu ati a Gyihova vale ye sunsum ne boale Ayezaya maanle ɔvale “Me” ɔlile gyima fane dɔɔnwo ɛ? Ɔyɛle zɔ ɔvale ɔzile nɔhalɛ edwɛkɛ bie azo—saa yɛbahola yɛali ɛzulolɛ zo konim a, kyesɛ yɛnyia Gyihova anu anwodozo.\n^ ɛden. 52 NVONINLI NWO EDWƐKƐ: Abusua bie anu amra yia sɔnea wɔ gyima nu, bɛ kpɔkɛdelɛ nwo, ɛzonlenlɛ gyima ne yɛɛ wɔ sukulu nu.\n^ ɛden. 54 NVONINLI NWO EDWƐKƐ: Kpolisima ɛhɔvinde Alasevolɛ mɔɔ ɛyia wɔ adiema bie sua nu la anwo zo, noko bɛ ahonle ɛtɛtule.\n^ ɛden. 56 NVONINLI NWO EDWƐKƐ: Abusua Ɛzonlenlɛ mɔɔ yɛyɛ ye dahuu la maa yɛkola yɛgyinla kpundii.\nFa nwa awie Fa nwa awie “Bɛmmamaa Bɛ Ahonle Tu, Medame A Mele Bɛ Nyamenle A”\nw19 January m. 2-7\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ January 2019


Ninyɛne Mɔɔ Wɔ Gyihova Alasevolɛ Wɛbsaete (JW.ORG) Azo La\nGyisɛse Kelaese hanle hilele ye ɛdoavolɛma kɛ: “Bɛmaa bɛ kɛnlaneɛ ɛda wɔ menli nyunlu . . . amaa bɛanwu bɛ gyima kpalɛ ne na bɛawula bɛ Ze mɔɔ wɔ anwuma la anyunlunyia.” (Mateyu 5:16) Ɛhye ati, yɛlɛfa ninyɛne mɔɔ ɛdwu zo, mɔɔ Yintanɛte ne boka nwo la yɛali gyima kpalɛ. Yɛ wɛbsaete, jw.org a le ɛleka mɔɔ yɛfa Gyihova Alasevolɛ diedi nee bɛ gyima nwo edwɛkɛ yɛgua a. Duzu a wɔ ɛkɛ a?\nKɛzi Baebolo ne bua kpuya mɔɔ bɛta bɛbiza la. Ɛbanwu kpuya mɔɔ hyia mɔɔ menli ɛbiza la bie mɔ anwo mualɛ wɔ ɛkɛ. Kɛ neazo la, Asoo Amaneɛnwunlɛ Bara Awieleɛ? nee Mowuamra Badɛnla Aze Bieko Amgba Ɔ? trate ne mɔ wɔ wɛbsaete ne azo wɔ aneɛ mɔɔ bo 700 la anu. Ɛbahola noko wɔanwu Ewiade Fofolɛ Ngilebɛbo ne wɔ aneɛ mɔɔ bo 150 la anu yɛɛ mbuluku ngakyile mɔɔ bɛfa bɛsukoa Baebolo ne, mɔɔ bie a le Duzu A Baebolo Ne Kola Kilehile Yɛ A? yɛɛ Ɛzinzalɛ Arane nee Awake! fofolɛ mɔɔ ɛra la wɔ ɛkɛ. Bɛkola bɛkenga mbuluku ɛhye mɔ dɔɔnwo anzɛɛ bɛbɔ bie bɛtie wɔ wɛbsaete ne azo anzɛɛ bɛkola bɛtwe bie MP3, PDF anzɛɛ EPUB. Ɛbahola wɔapelente bie wɔ aneɛ mɔɔ awie mɔɔ anye die nwolɛ la ka la anu na ɛ nee ye azukoa! Mumule aneɛ nu vidio ngakyile dɔɔnwo wɔ ɛkɛ. Ɛbahola wɔahwe Baebolo ɛgengalɛ mɔɔ bɛyɛ ye drama, Baebolo drama ngakyile nee edwɛne mɔɔ yɛ fɛ mɔɔ ɛbahola wɔabɔ wɔadie la wɔ ɛkɛ.\nGyihova Alasevolɛ anwo edwɛkɛ mɔɔ le nɔhalɛ. Eza bɛva yɛ ewiade amuala gyima ne anwo edwɛkɛ nee vidio mɔɔ le fofolɛ, edwɛkɛ mɔɔ kɛdo Gyihova Alasevolɛ nee mɔdenle mɔɔ yɛlɛbɔ yɛaboa menli mɔɔ esiane ɛdo bɛ la anwo edwɛkɛ bɛgua ɛkɛ. Ɛbahola wɔanwu nyianu ngakyile mɔɔ bɛbayɛ nee yɛ ɔfese ngakyile ne mɔ adelɛse wɔ ɛkɛ.\nƆti, yɛlɛmaa nɔhalɛ wienyi ne ada wɔ azɛlɛ ye kɔsɔɔti azo. Menli mɔɔ wɔ ɛleka biala, mɔɔ Antarctica bɔbɔ boka nwo la ɛlɛnyia zolɛ nvasoɛ. Yɛ asɔneyɛlɛ a le kɛ “Gyihova edwɛkɛ ne kɛhɔ zo kɛdɛlɛ ndɛndɛ” wɔ aleɛabo ɛleka biala, na yɛkɛva yɛkɛwula Nyamenle anyunlunyia.—2 Tɛsalonaekama 3:1.\nKɛzi jw.org ɛlɛboa menli dɔɔnwo yeamaa bɛazukoa Baebolo ne ɛ?\nDuzu a ɛkulo kɛ ɛnwu ye wɔ yɛ wɛbsaete ne azo a?\nDwazotiama ɛyɛ wɛbsaete ne bie kɛ bɛdua zo bɛadɛlɛ yɛ ahyehyɛdeɛ ne anwo edwɛkɛ mɔɔ ɛnle nɔhalɛ la anu. Bɛngulo kɛ menli kɛzonle Gyihova. Ɔnle kɛ yɛkɔ ɛleka ɛhye mɔ.—Edwɛne 1:1; 26:4; Wulomuma 16:17.\nFa nwa awie Fa nwa awie Duzu A Wɔ Yɛ Wɛbsaete Ne Azo A?\njl ɛzukoalɛdeɛ 28\nKɛzi Ɛbava JW.ORG Wɔali Gyima La


2 Samoɛle 16 | Yintanɛte Zo Baebolo | Ewiade Fofolɛ Ngilebɛbo\nSamoɛle Mɔɔ Tɔ Zo Nwiɔ 16:1-23\nZaeba zɛkyele Mɛfebɔhyɛte duma (1-4)\nHyemɛyae hanle munzule edwɛkɛ tiale Devidi (5-14)\nAbesalɛm liele Huhyae (15-19)\nAhetɔfɛle folɛdulɛ ne (20-23)\n16 Mɔɔ Devidi hɔle ɔ nyunlu ekyii wɔ boka ne azo la,+ Mɛfebɔhyɛte+ sonvolɛ Zaeba+ vale asoaso nwiɔ rayiale ye, ɛnee paano 200, vanye ma welera 100, wawaa mekɛ nu ma* mɔɔ bɛyɛ ye keeki la 100 yɛɛ nwanye+ buakɛ kpole ko kyekye asoaso ne mɔ anzi. 2 Na belemgbunli ne bizale Zaeba kɛ: “Duzu ati a wɔva ninyɛne ɛhye mɔ wɔra ɛ?” Zaeba buale kɛ: “Belemgbunli sua nu amra badɛnla asoaso ne azo, mgbavolɛ ne mɔ bali paano ne nee wawaa mekɛ nu ma ne yɛɛ menli mɔɔ kɛvɛ wɔ fienemgbole ne anu la banlo nwanye ne.”+ 3 Akee belemgbunli ne bizale ye kɛ: “Na ɛ menle ara* ne wɔ ni?”+ Na Zaeba buale belemgbunli ne kɛ: “Ɔwɔ Gyɛlusalɛm, ɔluakɛ ɔse, ‘Ɛnɛ, Yizilayɛma bazia ava me papa belemgbunlililɛ ne amaa me.’”+ 4 Na belemgbunli ne zele Zaeba kɛ: “Nea! Mɛfebɔhyɛte debie biala le wɔ ɛdeɛ.”+ Zaeba buale kɛ: “Mele wɔ sonvolɛ.* Maa menyia me menle belemgbunli anyunlu ɛlolɛ.”+ 5 Mɔɔ Belemgbunli Devidi dwule Bahulem la, nrenyia bie mɔɔ wɔ Sɔɔlo abusua nu mɔɔ bɛfɛlɛ ye Hyemɛyae,+ mɔɔ le Gila ara la rayiale ye, ɔlɛba la ɛnee ɔlɛka munzule edwɛkɛ yeatia ye.+ 6 Ɛnee ɔlɛkpa Belemgbunli Devidi nee ye azonvolɛ kɔsɔɔti nee menli ne yɛɛ katakyiema mɔɔ wɔ ye bɛne zo nee ye fema zo la amuala awolɛ. 7 Hyemɛyae dendɛle tiale ye kɛ: “Fi ɛke kɔ, fi ɛke kɔ, wɔmɔ mɔɔ ɛdi mogya nwo fɔlɛ la! Wɔmɔ sonlamgbane! 8 Gyihova ɛva Sɔɔlo mɔɔ wɔgyinla ɔ gyakɛ anu wɔyɛ belemgbunli la abusua ne mogya nwo fɔlɛlilɛ ɛgua ɛ ti zo, noko Gyihova ɛva belemgbunlililɛ ne ɛwula ɛ ra Abesalɛm asa anu. Kɛkala munzule ɛdo wɔ ɔluakɛ ɛdi mogya nwo fɔlɛ!”+ 9 Zɛluaya+ ara Abehyae zele belemgbunli ne kɛ: “Duzu ati a ɔwɔ kɛ twea+ funli ɛhye ka munzule edwɛkɛ tia me menle belemgbunli ɛ?+ Mesɛlɛ wɔ, maa mengɔnye ɔ ti menvi zo.”+ 10 Noko belemgbunli ne hanle kɛ: “Bɛmɛ Zɛluaya amra,+ kɛzi ɛhye fale bɛ nwo ɛ? Bɛmaa ɔha munzule edwɛkɛ ɔtia me,+ ɔluakɛ Gyihova ɛha ɛhile ye kɛ,+ ‘Ka munzule edwɛkɛ tia Devidi!’ Ɔti nwane a bahola aha kɛ, ‘Duzu ati a ɛlɛyɛ ɛhye a?’” 11 Akee Devidi zele Abehyae nee ye azonvolɛ kɔsɔɔti kɛ: “Medame mumua ne me kunlu ralɛ bɔbɔ ɛlɛkpondɛ me ahu me,*+ na akee Bɛngyamanenli!+ Bɛgyakyi ye bɛmaa ɔdendɛ ɔtia me, ɔluakɛ Gyihova a se ɔyɛ a! 12 Bie a Gyihova banwu me amaneɛnwunlɛ+ ne, na Gyihova ava kpalɛ adua me kakɛ agyakyi munzule edwɛkɛ ne mɔɔ yeha yetia me ɛnɛ la.”+ 13 Devidi nee ye menli ne doale bɛ adendulɛ ne azo wɔ mekɛ mɔɔ Hyemɛyae lua boka ne anye anwo wɔ Devidi fɔɔnwo zo ɔlɛtendɛ ɔtia ye+ na ɔkpa bɛ awolɛ na ɔfuandi ɛnwea dɔɔnwo ɔgua bɛ nwo la. 14 Ngyikyi ngyikyi, akee belemgbunli ne nee menli mɔɔ nee ye lua la hɔdwule ɛleka mɔɔ bɛlɛkɔ la, ɛnee bɛvɛ ɔti bɛliele bɛ menle. 15 Mekɛ zɔhane, Abesalɛm nee Yizilayɛma kɔsɔɔti mɔɔ doa ye la hɔdwule Gyɛlusalɛm, ɛnee Ahetɔfɛle+ boka ɔ nwo. 16 Mɔɔ Devidi agɔnwo Akaenli+ Huhyae*+ rale Abesalɛm anwo ɛkɛ ne la, Huhyae zele Abesalɛm kɛ: “Belemgbunli ɛnyi ɛhyɛ!+ Belemgbunli ɛnyi ɛhyɛ!” 17 Na Abesalɛm zele Huhyae kɛ: “Ɛlɔlɛ kpundii ne mɔɔ ɛlɛ ɛmaa ɛ gɔnwo ne la ɛne? Duzu ati a ɛ nee ɛ gɔnwo ne angɔ ɛ?” 18 Ɔti Huhyae zele Abesalɛm kɛ: “Kyɛkyɛ, mewɔ ahenle mɔɔ Gyihova, menli ɛhye nee Yizilayɛma kɔsɔɔti ɛkpa ye la afoa. Me nee ye badɛnla. 19 Na meka ye bieko, Nwane a ɔwɔ kɛ mesonle ye a? Asoo tɛ ɔ ra ne ɔ? Kɛ mɔɔ menzonlenle wɔ papa la, zɔhane ala a mebazonle wɔ a.”+ 20 Akee Abesalɛm zele Ahetɔfɛle kɛ: “Tu me folɛ.+ Duzu a yɛyɛ a?” 21 Na Ahetɔfɛle zele Abesalɛm kɛ: “Ɛ nee wɔ papa nwewe*+ ne mɔ mɔɔ ɔgyakyile bɛ kɛ bɛnlea sua nu* ɛkɛ ne la ɛla.+ Akee Yizilayɛma kɔsɔɔti bade kɛ wɔha wɔ papa ɛya, na menli mɔɔ li ɛ nzi la banyia anwosesebɛ.” 22 Yemɔti bɛzile ɛdanlɛsua bɛmaanle Abesalɛm wɔ sua ne ati zo,+ na Abesalɛm nee ye papa+ nwewe ne mɔ lale wɔ Yizilayɛma kɔsɔɔti anye zo.+ 23 Mekɛ zɔhane, ɛnee bɛbu Ahetɔfɛle+ folɛdulɛ kɛ ɔle kɛ* nɔhalɛ Nyamenle ne edwɛkɛ la. Kɛ ɛnee Devidi nee Abesalɛm bu Ahetɔfɛle folɛdulɛ kɔsɔɔti la ɛne.\n^ Titili feege, yɛɛ bie a ma bie mɔɔ le kɛ arɛlɛ la.\n^ Anzɛɛ “anlɔnra.”\n^ Hibulu aneɛ nu, “Mebɔ me ti aze memaa wɔ.”\n^ Anzɛɛ “ɔle kɛ awie ɛlɛbiza.”\n2 Samoɛle 16